title: Jake Virtanen

text: Jake Virtasen vahvuuksiin kuuluvat fyysinen pelitapa, maalinedustapelaaminen, kahden suunnan pelaaminen, kaksinkamppailut, laukaus, aloittaminen, koko ja nopeus. Virtanen laukoo oikealta. Hän on kuvaillut itseään Rick Nashin tyyliseksi pelaajaksi, mutta Virtasta on verrattu nuoreen Jarome Iginlaan.


title: Jake Virtanen

text: Virtanen syntyi Brittiläisen Kolumbian New Westminsterissa, mutta kasvoi ja aloitti jääkiekon Abbotsfordin kaupungissa. Calgary Hitmen varasi hänet koko WHL:n varaustilaisuuden ensimmäisenä pelaajana vuonna 2011. Hänen piti pelata kausi 2011–2012 vielä alle 16-vuotiaana lähinnä BCMML-juniorisarjaa Fraser Valley Bruinsin joukkueessa. Kevätkaudella Virtanen pelasi WHL:ssä yhdeksän runkosarja- ja viisi playoff-ottelua tehopistein 3+1=4. Ensimmäisellä kokonaisella WHL-kaudellaan 2012–2013 hän teki 62 runkosarjaottelussa tehot 16+18=34 sekä 15 playoff-ottelussa tehot 2+4=6.


title: Jake Virtanen

text: KHL-joukkue Medveščak Zagreb varasi Virtasen 65. pelaajana kesällä . Kaudella 2013–2014 hän teki WHL:ssä yli kaksi kertaa enemmän tehopisteitä kuin tulokaskaudellaan ja oli Hitmenin paras maalintekijä ja kolmanneksi paras pistemies tehoilla 45+26=71. Virtanen pelasi kauden aikana myös CHL Top Prospects Gamessa. Vancouver Canucks varasi hänet lopulta koko NHL:n varaustilaisuuden kuudentena pelaajana kesällä . Jo samana kesän heinäkuussa Virtanen teki kolmivuotisen tulokassopimuksen joukkueen kanssa. WHL-kauden 2014–2015 päätteeksi, huhtikuussa 2015 hän siirtyi loppukevääksi AHL-joukkue Utica Cometsin vahvuuteen. Virtanen pelasi siellä kymmenen playoff-ottelua tehden yhden syöttöpisteen. Hän eteni Cometsin kanssa aina Calder Cup -finaaleihin saakka, mutta mestaruuden vei kuitenkin Manchester Monarchs otteluvoitoin 4–1.


title: Jake Virtanen

text: Kauden 2015–2016 Virtanen aloitti suoraan Vancouver Canucksin NHL-joukkueessa. Hän istui kolme ensimmäistä runkosarjaottelua katsomossa ja teki NHL-debyyttinsä lopulta kauden neljännellä kierroksella 13. lokakuuta 2015 vieraissa Los Angeles Kingsia vastaan, jolloin Virtanen sai jääaikaa 9.18 minuuttia. NHL-uransa avausmaalin hän teki 2. marraskuuta 2015 Philadelphia Flyersia vastaan. Virtasen osuma jäi Canucksin 4–1-voittoon päättyneen ottelun ratkaisumaaliksi. Hänet valittiin ottelun ykköstähdeksi.


title: Jake Virtanen

text: Virtanen pelasi Kanadan joukkueessa alle 20-vuotiaiden MM-kilpailuissa vuosina 2015 ja 2016, joista ensimmäinen turnaus päättyi maailmanmestaruuteen. Hän pelasi myös alle 18-vuotiaiden MM-kilpailuissa vuonna 2014, jolloin hän voitti pronssia. Virtanen pelasi myös alle 18-vuotiaiden Ivan Hlinkan muistoturnauksessa vuonna 2013, jolloin hän voitti kultaa. Virtanen edusti myös Canada Pacificin joukkuetta World U-17 Hockey Challengessa vuonna 2013, jolloin hän voitti hopeaa ja oli joukkueen paras maalintekijä viidellä osumallaan.


title: Jake Virtanen

text: Jake Virtasen isovanhemmat ovat kotoisin Pohjanmaalta. He muuttivat perheineen Kanadaan vuonna 1967 ja takaisin Suomeen vuonna 1975. Isä Rainer Virtanen syntyi Pietarsaaressa ja varttui Uudessakaarlepyyssä. Virtaset muuttivat takaisin Kanadaan vuonna 1976. Rainer Virtanen puhuu nykyisin vielä ruotsia, mutta on unohtanut suomen kielen. Jake Virtasen äiti Brigitte on kanadanranskalainen. Jake Virtasen isoveli Stefan sekä serkku Jared pelaavat myös jääkiekkoa.


title: Lövö

text: Lövö voi tarkoittaa seuraavia asioita:


title: Lövö

text: Suomessa:


title: Lövö

text: Ruotsissa


title: Pakkoliitos

text: Pakkoliitos tarkoittaa kuntaliitosta, jossa valtio liittää kunnan toiseen kuntaan pakolla. Liitosta voi vastustaa joko lakkautettava kunta, aluettaan laajentava kunta tai molemmat liitoksessa mukana olevat kunnat.


title: Pakkoliitos

text: Lain mukaan valtiolla oli mahdollisuus tehdä pakkoliitoksia vuosina 1946–1992, viimeiset tehtiin vuonna 1977. Vuonna 2013 voimaan astunut kuntarakennelaki antoi valtiolle mahdollisuuden tehdä pakkoliitoksia kriisikuntien kohdalla. Suunnitelmat kehyskuntia koskevasta pakkoliitosmahdollisuudesta peruttiin keväällä 2014.


title: Pakkoliitos

text: Yleensä kuntaliitokset ovat Suomessa olleet vapaaehtoisia. Helsingin suuressa alueliitoksessa neljä naapurikuntaa yhdistettiin pakolla Helsinkiin. Muutama pakkoliitos tehtiin suuren kuntauudistuksen aikana 1960- ja 1970-luvuilla, mutta pääosa tuolloin tehdyistä kuntaliitoksista oli vapaaehtoisia. Tämän jälkeen on tehty kriisikuntien pakkoliitoksia 2010-luvulla.


title: Pakkoliitos

text: Seuraavassa on lueteltu Suomessa tehdyt kuntien pakkoliitokset vuosina 1946–1992:


title: Fukuyama (Hiroshima)

text: Fukuyama () on kaupunki Hiroshiman prefektuurissa Chūgokun alueella Honshūn saarella Japanissa. Se sijaitsee prefektuurin itärajalla Seton sisämeren rannalla Ashidajoen suulla. Kaupungissa on 472 316 asukasta (vuonna 2014), ja sen pinta-ala on 518,15 neliökilometriä. Fukuyama on valittu yhdeksi Japanin ydinkaupungeista.


title: Fukuyama (Hiroshima)

text: Fukuyaman kaupungin juuret ovat Mizuno Katsushigen Edo-kaudella 1600-luvun alkupuolella perustamassa Fukuyaman linnassa, jolta kaupunki on saanut nimensä. Kuitenkin jo tätä ennen merkittäviksi nousivat nykyisen kaupungin alueella sijaitseva Tomonouran satamapaikkakunta, joka mainitaan jo "Man’yōshūssa", ja Kōbō Daishin vuonna 807 perustamana pidetty Myōō-inin temppeli, jonka pagodi ja päähalli on valittu Japanin kansallisaarteiden joukkoon. Japanin kuntalaitoksen perustamisen yhteydessä vuonna 1889 Fukuyamasta tehtiin kauppala, ja kaupunkioikeudet se sai vuonna 1916. Toisen maailmansodan jälkeen 1960-luvulla kaupunki teollistui nopeasti ja se liitettiin Japanin luotijunaverkkoon San’yō Shinkansenin myötä vuonna 1975. Osin kuntaliitosten kautta Fukuyamasta on tullut yksi Chūgokun alueen suurimmista kaupungeista.


title: David Wolf (jääkiekkoilija)

text: David Wolf (s. 15. syyskuuta 1989 Düsseldorf, Saksa) on saksalainen jääkiekkoilija, joka pelaa DEL-joukkue Hamburg Freezersissä. Hän pelasi DELissä viisi kautta vuosina 2009-2014 ennen kuin siirtyi Pohjois-Amerikkaan.


title: David Wolf (jääkiekkoilija)

text: Wolfin ensimmäinen kokonainen kausi ammattilaistasolla oli 2007–2008, jolloin hän pelasi 46 peliä ETC Crimmitschaussa Saksan toiseksi korkeimmalla sarjatasolla 2. Bundesligassa. Hän teki yhdeksän pistettä ja pelasi ETC Crimmitschaussa myös seuraavalla kaudella 2008–2009, jolloin teki kahdeksan pistettä ja sai 120 rangaistusminuuttia 36 pelissä. Wolf edusti Saksan juniorimaajoukkuetta vuoden 2009 nuorten maailmanmestaruuskilpailuissa. Hän teki turnauksessa yhden maalin Kanadaa vastaan ja sai 53 rangaistusminuuttia kuudessa ottelussa.


title: David Wolf (jääkiekkoilija)

text: Kaudella 2009–2010 Wolf siirtyi korkeimmalle sarjatasolle Deutsche Eishockey Ligaan Hannover Scorpionsiin. Hän pelasi kahden kauden ajan Hannoverissa ennen siirtymistään Hamburg Freezersiin vuonna 2011. Hän ansaitsi paikan joukkueen ensimmäisessä hyökkäyskentällisessä parannettuaan peliä huomattavasti. Hän teki 35 pistettä 46 pelissä ennen kuin oli edellisellä kaudella tehnyt 51 peliin vain kuusi tehopistettä. Hän myös oli DELin eniten jäähyllä istunut pelaaja 167 rangaistusminuutilla. Kauden jälkeen NHL-joukkue Toronto Maple Leafs tarjosi try out -sopimusta vuoden 2012 kesäkauden ajaksi, mutta hän epäonnistui joukkueeseen pääsemisessä.


title: David Wolf (jääkiekkoilija)

text: Wolf palasi kaudeksi 2012–2013 takaisin Hamburgiin, jossa teki uransa parhaat 17 maalia ja lisäksi 19 syöttöpistettä. Hän paransi vielä tehden seuraavalla kaudella 40 pistettä ollen jälleen jäähypörssin ykkönen 152 jäähyminuutilla. Wolf pelasi myös Saksan maajoukkueessa olympiakarsinnoissa, joista se ei kuitenkaan päässyt jatkoon itse pääturnaukseen. Kauden 2013–2014 jälkeen Wolf jätti kotimaansa ja solmi Calgary Flamesin kanssa vuoden kaksisuuntaisen sopimuksen. Flames siirsi hänet AHL:ään farmiseuraansa Adirondack Phantomsiin kauden 2014–2015 aluksi. Hän teki 12 maalia ja yhdeksän syöttöpistettä pelaamissaan ensimmäisissä 35 ottelussa ennen kuin hänet nostettiin NHL:n puolelle ensimmäisen kerran 26. tammikuuta 2015. Debyyttinsä NHL:ssä hän teki 31. tammikuuta 4–2 -voitossa Edmonton Oilersista. Hän loukkasi jalkaansa ottelussa ja oli seuraavien kolmen ottelun ajan sivussa pelaavasta kokoonpanosta.


title: David Wolf (jääkiekkoilija)

text: Wolf on toisen sukupolven jääkiekkoilija. Hänen isänsä Manfred syntyi Kanadassa, mutta pelasi ammattilaisuransa Saksassa ja edusti Länsi-Saksaa kahdesti olympialaisissa.


title: Melker Karlsson

text: Melker "The Melkman" Karlsson (s. 18. heinäkuuta 1990 Lycksele, Ruotsi) on ruotsalainen jääkiekkoilija, joka pelaa NHL-joukkue San Jose Sharksin organisaatiossa. Hän on pelannut aiemmin SHL-seura Skellefteå AIK:ssa.


title: Melker Karlsson

text: 9. joulukuuta 2014 Karlsson teki San Josen paidassa debyyttinsä NHL-tasolla Edmonton Oilersia vastaan. Ensimmäisen maalinsa hän teki 22. joulukuuta 2014 Anaheim Ducksin Frederik Andersenia vastaan.


title: Michael Zalewski

text: Michael Zalewski (s. 18. elokuuta 1992 New Hartford, New York, Yhdysvallat) on yhdysvaltalainen jääkiekkoilija, joka pelaa NHL-seura Vancouver Canucksin organisaatiossa.


title: Michael Zalewski

text: 14. maaliskuuta 2014 Vancouver Canucks teki vapaana agenttina olleen Zalewskin kanssa tulokassopimuksen. 12. huhtikuuta 2014 Zalewski teki NHL-debyyttinsä Edmonton Oilersille kärsityssä 5–2 -tappiossa. Hänen jääaikansa oli 11:47 minuuttia.


title: Michael Zalewski

text: 8. heinäkuuta 2015 Zalewski ei saanut Canucksilta NHL-sopimusta, joten hän jatkoi organisaatiossa AHL:n puolella tehtyään vuoden sopimuksen Utica Cometsin kanssa.


title: Matt Carey

text: Matt Carey (s. 28. helmikuuta 1992 Hamilton, Ontario, Kanada) on kanadalainen jääkiekkoilija, joka siirtyi kesällä 2016 AHL-joukkue Hartford Wolf Packiin. Carey on pelannut ammattilaisurallaan kaksi ottelua NHL:ssä ja lisäksi AHL- ja ECHL-sarjoissa.


title: Matt Carey

text: Carey pelasi St. Lawrencen yliopistossa ennen kuin teki vapaana pelaajana kaksivuotisen tulokassopimuksen Chicago Blackhawksin kanssa 20. maaliskuuta 2014.


title: Matt Carey

text: Carey pelasi ensimmäisen NHL-pelinsä 28. maaliskuuta 2014, kun Blackhawks hävisi 5–3 Ottawa Senatorsille. Ottelussa hän sai yhden kahden minuutin jäähyn ja −1 plus/miinus-tilastoonsa. Lisäksi hän ohjasi Cody Cecin laukauksen omaan maaliin. Carey teki ensimmäisen NHL-maalinsa 12. huhtikuuta Nashville Predatorsin Pekka Rinnettä vastaan.


title: Matt Carey

text: Kun Careyn tulokassopimus loppui, Chicago ei enää tarjonnut hänelle jatkosopimusta, joten hän siirtyi vapaiden pelaajien markkinoille. 13. heinäkuuta 2015 hän teki yksivuotisen sopimuksen Minnesota Wildin AHL-farmiseura Iowa Wildin kanssa. Wildissa Carey pelasi 21 ottelua ja Wildin farmiseurassa ECHL:n Quad City Mallardsissa 49 ottelua. Hän oli 47 pisteellään Mallardsin kolmanneksi eniten pisteitä tehnyt pelaaja.


title: Matt Carey

text: Carey teki kesällä 2016 sopimuksen AHL-seura Hartford Wolf Packin kanssa.


title: Matt Carey

text: Myös Careyn veli Greg Carey pelaa jääkiekkoa ammattilaistasolla Arizona Coyotesin organisaatiossa.


title: Hennariikka Laaksola

text: Hennariikka Laaksola (s. 1985) on suomalainen näyttelijä. Hän on tullut tutuksi rooleistaan elokuvassa "Veijarit" (2010) sekä TV-elokuvassa "Espoon viimeinen neitsyt" (2003). Syksyllä 2013 hänellä oli yksi keskeisistä rooleista Yle TV2:lla esitetyssä draamasarjassa "Mun ainoot 30 minsaa". Helmikuusta 2016 alkaen hän on näytellyt Sonja Ollilaa Yle TV2:n draamasarjassa "Uusi päivä".


title: Jordie Benn

text: Phillip Jordan Ellis ”Jordie” Benn (s. 26. heinäkuuta 1987 Victoria, Brittiläinen Kolumbia, Kanada) on kanadalainen jääkiekkopuolustaja, joka pelaa NHL-joukkue Montreal Canadiensissa.


title: Jordie Benn

text: 3. tammikuuta 2012 Benn teki NHL-debyyttinsä Detroit Red Wingsiä vastaan. Benn sai heti ensimmäisessä ottelussaan pisteen, kun hän syötti yhdessä veljensä kanssa Loui Erikssonin tekemän maalin. Uransa ensimmäisen NHL-maalin Benn teki 23. maaliskuuta 2013 ottelussa Colorado Avalanchea vastaan.


title: Jordie Benn

text: Dallas kauppasi Bennin Montreal Canadiensiin 27. helmikuuta 2017.


title: Jordie Benn

text: Jordie Bennin pikkuveli Jamie Benn on myös jääkiekkoilija.


title: Kevin Muscat

text: Kevin Vincent Muscat (s. 7. elokuuta 1973 Crawley, Englanti) on australialainen entinen jalkapalloilija ja nykyinen jalkapallovalmentaja. Hän on lokakuusta 2013 lähtien valmentanut Australian A-Leaguessa pelaavaa Melbourne Victoryä, jonka riveissä lopetti peliuransa ammattilaistasolla vuonna 2011.


title: Kevin Muscat

text: Peliurallaan Muscat pelasi kotimaansa lisäksi myös Brittein saarilla. Hän edusti urallaan muun muassa englantilaiseuroja Crystal Palacea, Millwallia, Wolverhamptonia sekä skotlantilaista Rangersia. Maajoukkuetasolla Muscat pelasi Australian maajoukkueessa 46 A-maaottelua ja teki niissä kymmenen maalia vuosina 1994–2006.


title: Kevin Muscat

text: Muscat tunnettiin urallaan äärimmäisen kovasta ja fyysisestä, ajoittain jopa vaarallisesta pelityylistään, joka johti useisiin ulosajoihin sekä pelikieltoihin. Hän sai 19-vuotisella ammattilaisurallaan yhteensä 123 keltaista ja 12 punaista korttia.


title: Ryan Garbutt

text: Ryan Garbutt (s. 12. elokuuta 1985 Winnipeg, Manitoba, Kanada) on kanadalainen jääkiekkoilija, joka pelaa NHL-joukkue Anaheim Ducksissa keskushyökkääjänä.


title: Ryan Garbutt

text: Varaamaton Garbutt pelasi neljä vuotta Brownin yliopistossa. Hänen ammattilaisuransa alkoi Corpus Christi Iceraysissa. Toisella ammattilaiskaudella hän pelasi ECHL-joukkue Gwinnett Gladiatorsissa ennen lainaamistaan AHL-joukkue Chicago Wolvesiin loppukauden kestävällä sopimuksella.


title: Ryan Garbutt

text: 1. heinäkuuta 2011 Garbuttin ammattilaisura jatkui ensimmäisellä NHL-sopimuksella, joka merkitsi hänen siirtymistään vuodeksi Dallas Starsiin kaksisuuntaisella sopimuksella. Kaudella 2011–2012 Garbutt kutsuttiin Dallasiin farmijoukkue Texas Starsista ja hän teki ensimmäisen maalinsa 21. helmikuuta 2012 Montreal Canadiensia vastaan.


title: Ryan Garbutt

text: 16. heinäkuuta 2012 Garbutt teki Dallasin kanssa kahden vuoden yksisuuntaisen jatkosopimuksen.


title: Ryan Garbutt

text: 29. tammikuuta 2014 Garbutt teki Dallasin kanssa kolmen vuoden jatkosopimuksen, jonka arvo on 5,4 miljoonaa dollaria.


title: Ryan Garbutt

text: 10. heinäkuuta 2015 Garbutt ja hänen joukkuetoverinsa Trevor Daley kaupattiin Chicago Blackhawksiin vaihdossa Patrick Sharpiin sekä Stephen Johnsiin.


title: Ryan Garbutt

text: Kaudella 2015–2016 Garbutt keräsi kuusi pistettä 43 pelissä, ennen kuin Blackhawks vaihtoi hänet Anaheim Ducksin kanssa Jiří Sekáčiin tammikuussa 2016.


title: Älvsborg

text: Älvsborg voi viitata seuraaviin asioihin Ruotsissa:


title: Älvsborg

text: Historiallisia merkityksiä:


title: Älvsborg

text: Sotilaallisia kohteita:


title: Älvsborg

text: Julkisia organisaatioita:


title: Älvsborg

text: Kirkollisia kohteita:


title: Älvsborg

text: Infrastruktuuri:


title: Älvsborg

text: Urheilu:


title: Älvsborg

text: Luonto:


title: Valmieran rautatieasema

text: Valmieran rautatieasema on Valga–Riika-radalla sijaitseva rautatieasema Latviassa. Asemalla pysähtyy kuusi matkustajajunaa päivässä. Asema avattiin liikenteelle vuonna 1889. Vuoteen 1919 saakka sen nimi oli Wolmar. Uusi asemarakennus valmistui sodassa vahingoittuneen tilalle vuonna 1941.


title: Rainn Wilson

text: Rainn Dietrich Wilson (s. 20. tammikuuta 1966 Seattle, Washington) on yhdysvaltalainen näyttelijä. Hänet tunnetaan parhaiten roolistaan Dwight Schrutena televisiosarjan "Konttori" yhdysvaltalaisessa versiossa. Wilson sai "Konttorista" Primetime Emmy -ehdokkuuden kolme kertaa vuosina 2006–2009.


title: Rainn Wilson

text: Wilson syntyi Seattlessä ja kasvoi sen lähellä Lake Forest Parkissa. Hänen ollessaan 16-vuotias perhe muutti Chicagoon, mistä hänen vanhempansa olivat saaneet töitä bahai-temppelissä. Myöhemmin Wilson palasi synnyinseudulleen opiskelemaan draamaa Washingtonin yliopistossa, josta hän valmistui 1986. Sen jälkeen hän muutti itärannikolle opiskellen näyttelemistä New Yorkin yliopistossa ja esiintyen Broadwayllä teatterituotannoissa.


title: Rainn Wilson

text: Wilsonin ensimmäinen isompi televisiorooli oli vuonna 2003 "Mullan alla" -sarjassa, jossa hän esitti hautaustoimiston harjoittelijaa Arthur Martinia. Sen jälkeen hän sai roolin "Konttorista" – vaikka häntä ei valittukaan hakemaansa päärooliin, jonka sai Steve Carell. Ruotsalaisen Leif G. W. Perssonin romaaneihin perustuvassa yhdysvaltalaisessa "Backstrom"-sarjassa Wilson näytteli päähahmo rikoskomisario Everett Backstromia.


title: Rainn Wilson

text: Wilson tapasi vaimonsa, kirjailija Holiday Reinhornin, yliopistoaikoinaan Seattlessä. He menivät naimisiin 1990-luvun puolivälissä ja saivat pojan vuonna 2004.


title: Ken Davitian

text: Kenneth "Ken" Davitian (s. 19. kesäkuuta 1953 Los Angeles, Kalifornia) on yhdysvaltalainen näyttelijä. Hän on parhaiten tunnettu roolistaan tuottaja Azamat Bagatovina komediaelokuvassa "Borat" (2006).


title: Ken Davitian

text: Davitianin sukujuuret ovat Armeniassa. Hän perusti vuonna 2003 oman ravintolan kotikaupunkiinsa Los Angelesiin.


title: Across a Crowded Room

text: Across a Crowded Room on brittiläisen laulaja-lauluntekijä ja kitaristi Richard Thompsonin studioalbumi vuodelta 1985.


title: Across a Crowded Room

text: Albumin nimi ei viittaa suoraan mihinkään albumilla olevaan kappaleeseen.


title: Across a Crowded Room

text:
Richard Thompson on tehnyt kaikki kappaleet. Musiikkikustantaja on Island Music (BMI). Kappaleiden sanat on painettu LP-levyn suojakuoreen. Laulujen aiheet käsittelevät pääasiassa päättynyttä tai päättymässä olevaa parisuhdetta. Yhteiskunnallista sanomaa on kappaleessa "Walking Through a Wasted Land". Myös "Little Blue Numberin" sanoitus on yleisilmeestä poikkeava. Kappaleessa "She Twists the Knife Again" mainitaan Gene Tunney.
sekä


title: Across a Crowded Room

text: Uutiskirjeen ja tietoja Richard Thompsonin levytyksistä on saanut osoitteesta Flypaper, c/o Frank Kornelussen, P.O. Box 516, Middlevillage, N.Y. 11379.


title: Turun Sanomien toimitalo

text: Turun Sanomien toimitalo on Turun keskustassa sijaitseva arkkitehti Alvar Aallon suunnittelema toimisto- ja liikerakennus, joka rakennettiin "Turun Sanomien" käyttöön vuonna 1930. Se on Suomen ensimmäisiä funktionalismia edustavia rakennuksia ja tiettävästi jopa ensimmäinen kokonaan funktionalistinen rakennus.


title: Turun Sanomien toimitalo

text: Turun Sanomien toimitalo kuuluu yhdessä Aallon suunnittelemien Lounais-Suomen Maalaistentalon ja Standardivuokratalon kanssa Museoviraston määrittelemiin valtakunnallisesti merkittäviin rakennettuihin kulttuuriympäristöihin. Ne kuuluvat myös kansainvälisen Docomomo-järjestön hyväksymään suomalaisen modernismin 1920–1970-lukujen merkkiteosten listaan. Toimitalo suojeltiin asemakaavalla, joka vahvistettiin vuonna 2012.


title: Turun Sanomien toimitalo

text: Päätös Turun Sanomien uuden toimitalon rakentamisesta tehtiin syyskuussa 1927. Sopivaa arkkitehtia rakennuksen suunnittelijaksi etsinyt toimitusjohtaja Arvo Ketonen ja Alvar Aalto tapasivat ensimmäisen kerran seuraavan vuoden tammikuussa, ja sopimus toimitalon piirtämisestä tehtiin vielä saman kevään aikana. Turussa vuodet 1927–1933 asunut Aalto oli tuolloin 29-vuotias, eikä hän ollut tiettävästi koskaan nähnyt funktionalistista rakennusta todellisuudessa. Ketonen ja Aalto vierailivat Ruotsissa ja Norjassa tutustumassa paikallisiin lehtitaloihin ja etsimässä niistä vaikutteita Turun Sanomien rakennukseen. Sen suunnittelussa avustivat Aallon puoliso Aino Aalto sekä hänen toimistossaan työskennelleet norjalaiset arkkitehdit Erling Bjertnäs ja Harald Wildhagen. Lisäksi rakennesuunnittelussa oli mukana insinööri Emil Henriksson.


title: Turun Sanomien toimitalo

text: Piirustukset valmistuivat elokuussa 1928, ja rakennustyöt aloitettiin syyskuussa. Toimitalo rakennettiin Kauppiaskadulle aivan Turun kauppatorin tuntumaan. Se valmistui kahdeksassa kuukaudessa toukokuussa 1929, mutta vesi- ja lämpöjohtotöiden viivästymisen vuoksi rakennus otettiin käyttöön vasta tammikuussa 1930. Lehden toimitus ja kirjapaino pääsivät muuttamaan uusiin tiloihinsa kevättalven aikana.


title: Turun Sanomien toimitalo

text: "Turun Sanomien" toimitus oli Aallon suunnittelemassa toimitalossa vuoteen 2011 saakka, jolloin se muutti painotalon yhteyteen Artukaisten kaupunginosaan, noin kuuden kilometrin päähän keskustasta. Rakennukseen jäivät vielä "Turun Sanomien" asiakaspalvelu sekä tilat yhdelle keskustassa päivystävälle toimittajalle. Lehden painokone oli siirretty Artukaisiin jo vuonna 1978. Keväällä 2013 Turun Sanomien toimitalossa avattiin kahdessa kerroksessa toimiva ravintola.


title: Turun Sanomien toimitalo

text: Väliseinien sijaan Aalto suunnitteli talon kantaviksi rakenteiksi tukipilarijärjestelmän, joka mahdollisti väliseinien siirtelyn kulloisenkin tarpeen mukaan. Painosalin katon korottamisen johdosta alkuperäisiä pylväitä ei kuitenkaan enää ole jäljellä kuin yksi, joka on säilytetty entisöitynä. Rakennuksessa on kuusi maanpäällistä kerrosta sekä kaksi sisäpihan puolella sijaitsevaa kellarikerrosta. Sen suunnittelussa on noudatettu sveitsiläisen arkkitehdin Le Corbusierin viittä perusperiaatetta, joihin pilarijärjestelmän lisäksi kuuluvat muun muassa vaakasuorat yhtenäiset nauhaikkunat sekä kattoterassi.


title: Turun Sanomien toimitalo

text: Toimitalon yläkerroksissa on yhteensä 47 asuntoa, joista yksi oli alun perin varattu TS-Yhtymän johtajalle Arvo Ketoselle. Katutasossa toimi asiakaspalvelukonttorin ohella ravintola Tarina. Kaksi muuta ravintolaa olivat työmaaruokala Vihreä Lyhty sekä kuudenteen kerroksen suunniteltu laaturavintola. Sen piti olla toisinto Helsingin Savoysta, jonka sisustuksen Aalto oli piirtänyt, mutta tilaa ei kuitenkaan otettu ravintolakäyttöön. Sen sijaan ylimmässä kerroksessa sijaitsevat TS-Yhtymän edustustilat.


title: Herbert Römer

text: Herbert Römer (2. heinäkuuta 1924 Karkku – 18. toukokuuta 2001 Helsinki) oli suomalainen diplomi-insinööri ja Rautatiehallituksen pääjohtaja vuosina 1980–1988. Römer kirjoitti ylioppilaaksi vuonna 1943 ja valmistui diplomi-insinööriksi Teknillisestä korkeakoulusta 1951.


title: Sidney Bernstein

text: Sidney Lewis Bernstein (30. tammikuuta 1899 - 5. helmikuuta 1993) oli brittiläinen liikemies ja media-alan vaikuttaja. Hän kehitti perheensä tanssilava- ja teatteriketjusta mediakonsernin, johon kuului elokuvateattereita ja kaupallinen televisioyhtiö Granada Television.


title: Sidney Bernstein

text: Bernsteinin isä oli kiinteistöalalla ja hankki East Endin ensimmäiset elokuvateatterit. Sidney lopetti koulun 15-vuotiaana ja alkoi työskennellä isänsä yrityksessä. Hän sai perheen neljä elokuvateatteria perinnöksi 22-vuotiaana, juuri kun äänielokuva teki läpimurtoaan. Hän antoi teatteriketjun nimeksi Granada Espanjan lomien muistoksi.


title: Sidney Bernstein

text: Bernstein kuului Työväenpuolueeseen ja oli kuusi vuotta kaupunginvaltuustossa. Sodan aikana hän oli Tiedotusministeriön elokuva-alan neuvonantaja, ja vaikutti propagandaelokuvien kehitykseen. Hän kutsutti ystävänsä Alfred Hitchcockin Hollywoodista tekemään kaksi lyhyttä elokuvaa Ranskan vastarintaliikkeen kunniaksi.


title: Sidney Bernstein

text: Sodan jälkeen Hitchcock ja Bernstein perustivat elokuvatuotantoyhtiön nimeltä Transatlantic Pictures.


title: Sidney Bernstein

text: Bernstein vastusti aluksi kaupallisia televisiokanavia, mutta kun toimiluvat tulivat myyntiin, hän hankki niistä yhden. Granada Television palveli Englannin pohjoisosia Manchesterista käsin. Vaikka Bernsteinillä ei ollut siteitä alueelle, hän halusi kanavan saavan pohjoisenglantilaisen leiman, mikä onnistui yli odotusten Lancashireen sjoittuvan sarjan "Coronation Street" avulla.


title: Sidney Bernstein

text: Bernstein oli paroni vuodesta 1969.


title: Robert A. Harris

text: Robert A. Harris on yhdysvaltalainen elokuvahistorioitsija, elokuvatuottaja ja elokuvien entisöijä. Hän on entisöinyt etenkin 1950- ja 1960-lukujen suurelokuvia, ja saanut työstään monia palkintoja.


title: Robert A. Harris

text: Harris on ollut kiinnostunut elokuvista teini-ikäisestä asti. Hän työskenteli elokuvateattereissa markkinoijana ja satunnaisesti projektorin käyttäjänä. Nykyisin hänellä on elokuvien konservointiin erikoistunut yritys "The Film Preserve".


title: Robert A. Harris

text: Vuonna 1989 Harris sai Columbia Picturesilta luvan entisöidä Arabian Lawrence-elokuvan alkuperäiseen pituuteen. Studion säilyttämät filmit olivat kuitenkin huonokuntoisia ja värit haalistuneet. Lisäksi elokuvan ääniraita oli vaurioitunut. Osa ääniraidasta saatiin ylimääräisestä kuvamateriaalista. Noin kahdeksasta minuutista puuttuivat kokonaan äänet, jotka jouduttiin äänittämään uudelleen ääniammattilaisten ja vanhojen näyttelijöiden avustuksella.


title: Robert A. Harris

text: Muita tunnettuja Harrisin restauroimia elokuvia ovat Spartacus, My Fair Lady ja Vertigo – punainen kyynel sekä Kummisetä-trilogia.


title: Robert A. Harris

text: Harrisin 1990-luvulla tuottama elokuva "The Grifters – huijarit" sai monia palkintoja ja oli Oscar-ehdokkaana. Historioitsijan roolissa hän on kirjoittanut teoksen " The Complete Films of Alfred Hitchcock" yhdessä Michael S. Laskyn kanssa.


title: Aavikon laki (vuoden 1946 elokuva)

text: Aavikon laki, myös Erämaan laki ("My Darling Clementine") on John Fordin ohjaama lännenelokuva vuodelta 1946.


title: Aavikon laki (vuoden 1946 elokuva)

text: Elokuva perustuu tarinaan Tombstonen taistelusta, joka on kerrottu Stuart N. Laken kirjoittamassa suurelta osin kuvitteellisessa Wyatt Earpin elämäkertakirjassa "" (1931), joka oli sovitettu elokuvaksi "Frontier Marshal" jo 1939. "Aavikon lakia" pidetään Tombstonen taistelun elokuvatulkinnoista merkittävimpänä ja John Fordin monista lännenelokuvista parhaana ja runollisimpana.


title: Aavikon laki (vuoden 1946 elokuva)

text: Elokuva keskittyy Tombstonen kaupungin sheriffin Wyatt Earpin (Henry Fonda) ja Doc Hollidayn (Victor Mature) taisteluun Clantoneita vastaan O. K. Corralissa. Pahojen voimien voittaminen ja nuoren Clementine Carterin (Cathy Downs) viaton viehätysvoima tuo kaupunkiin uutta tulevaisuudenuskoa.


title: Aavikon laki (vuoden 1946 elokuva)

text: Elokuva on valittu vuonna 1991 Yhdysvaltojen National Film Registryyn. Italian elokuvatoimittajien liitto on valinnut sen vuoden 1948 parhaaksi ulkomaiseksi elokuvaksi. Vuonna 1979 kolmekymmentä suomalaista elokuva-arvostelijaa ja -asiantuntijaa äänesti kaikkien aikojen sadasta merkittävimmästä elokuvasta, ja "Aavikon laki" oli mukana heistä kymmenen listalla.


title: Aavikon laki (vuoden 1946 elokuva)

text: "Helsingin Sanomien" Pertti Avolan mukaan Walter Brennan tekee elokuvan parhaan roolityön.


title: Mesna

text: Mesna eli natrium-2-merkaptoetaanisulfonaatti (CHSONa) on 2-merkaptoetaanisulfonihapon natriumsuola. Yhdistettä käytetään lääketieteessä eräiden solunsalpaajien myrkyllisyyttä vähentämään ja yskänlääkkeissä.


title: Mesna

text: Mesnaa käytetään hoidettaessa syöpiä osatsofosforiinijohdannaisilla kuten syklofosfamidilla ja ifosfamidilla. Nämä lääkeaineet metaboloituvat ihmisen elimistössä muodostaen akroleiinia, joka voi aiheuttaa virtasarakon tulehduksen. Mesnan tioliryhmä on nukleofiilinen ja reagoi elektrofiilisen akroleiinin kanssa Michael-additiolla. Reaktiossa muodostuva tuote on vaaraton ja erittyy ulos elimistöstä virtsan mukana. Mesnaa voidaan käyttää joko tablettina tai laskimoon annettavana ruiskeena.


title: Mesna

text: Mesnalla on limaa irrottavia ja hajottavia eli mukolyyttisiä ominaisuuksia ja sitä voidaan käyttää yskänlääkkeissä.


title: Mesna

text: Mesna on yleisesti hyvin siedetty lääkeaine ja haittavaikutukset ovat lieviä ja nopeasti ohimeneviä. Mahdollisia haittavaikutuksia ovat päänsärky, huonovointisuus, vatsakipu, oksentelu, flunssankaltaiset oireet ja ihottuma.


title: Mesna

text: Mesnaa voidaan valmistaa alkyloimalla tiourean rikkiatomi 2-bromietaanisulfonihapolla ja hydrolysoimalla muodostuva isotioureajohdannainen natriumhydroksidin avulla.


title: Ei tuumaakaan (elokuva)

text: Ei tuumaakaan ("Sometimes a Great Notion") on Paul Newmanin ohjaama elokuva vuodelta 1971. Se perustuu Ken Keseyn saman nimiseen romaaniin, joka on ilmestynyt suomeksi nimellä "Joskus tekee mieli" (2 osaa, suom. Risto Lehmusoksa, WSOY 1977, 1978).


title: Ei tuumaakaan (elokuva)

text: Tarina kertoo oregonilaisen tukkilaissuvun elämästä. Tiukasti omista arvoistaan kiinni pitävä suku ei hyväksy muiden lakkoa. Ohjaaja Paul Newman näyttelee pääosaa.


title: John Russell Taylor

text: John Russell Taylor (s. 19. kesäkuuta 1935) on englantilainen teatteri- ja elokuvakriitikko, joka on kirjoittanut "The Timesiin" elokuva- ja taidearvosteluja 1960-luvun alusta asti. Hän on kirjoittanut elämäkertoja monista elokuvan merkkihenkilöistä. Vuosina 1972–1978 hän toimi professorina Etelä-Kalifornian yliopistossa.


title: Coal

text: Coal on norjalaisen metalliyhtyeen Leprousin neljäs studioalbumi. Se julkaistiin 20. toukokuuta 2013 InsideOut Musicin kautta.


title: Robert Harris

text: Robert Harris -nimisiä henkilöitä ovat:


title: Henkilöstöjohdon ryhmä

text: Henkilöstöjohdon ryhmä ry Henry on riippumaton, valtakunnallisesti toimiva henkilöstöjohdon ja -ammattilaisten yhdistys.


title: Henkilöstöjohdon ryhmä

text: Yhdistyksellä on lähes 3000 jäsentä, jotka työskentelevät erikokoisissa suomalaisissa teollisuus- ja palveluyrityksissä sekä julkishallinnon organisaatioissa henkilöstön johtamisen ja kehittämisen parissa. Henry:n tarkoituksena on edistää jäsenten ammattitaitoa ja mahdollisuuksia keskinäiseen vuorovaikutukseen.


title: Henkilöstöjohdon ryhmä

text: Yhdistys järjestää jäsenilleen erilaisia ammattillisia koulutustilaisuuksia sekä kaikille avoimen Henry Foorumi-tapahtuman. Lisäksi Henry on toiminut jo vuodesta 2003 järjestettyjen Uudista ja uudistu -messujen organisoijana.


title: Henkilöstöjohdon ryhmä

text: Toimintamuodoltaan Henry on aatteellinen ja riippumaton yhdistys. Taloudelliset tuotot kertyvät sekä henkilö- ja kannatusjäsenmaksuista että koulutuspalvelujen, julkaisujen ja muiden palvelujen myynnistä. Yhdistys omistaa Henrietta Oy -nimisen osakeyhtiön, joka järjestää henkilöstöalan messutapahtumia, maksullisia seminaareja, konferensseja ja tilaisuuksia henkilöstö- ja kehittämisalan ammattilaisille.


title: Donald Spoto

text: Donald Spoto (s. 28. kesäkuuta 1941) on yhdysvaltalainen teologi, elokuvahistorioitsija ja elämäkertojen kirjoittaja. Hän väitteli Fordham Universityssä 1970 ja on sen jälkeen opettanut useissa yhdysvaltalaisissa yliopistoissa ja elokuva-alan oppilaitoksissa. Spoto on julkaissut elämäkertoja elokuva-alan suurista nimistä, kuten Stanley Kramer, Alfred Hitchcock, Tennessee Williams, Marlene Dietrich, Marilyn Monroe, Laurence Olivier, Elizabeth Taylor, Ingrid Bergman ja James Dean.


title: Donald Spoto

text: Brittiläisessä The Guardian -lehdessä ilmestyneessä kirja-arviossa Michael Coveney kuvailee Spotoa "amerikkalaiseksi kvasi-akateemiseksi juorujen levittelijäksi" mutta myöntää tämän tehneen huolellista työtä luetteloidessaan kirjan kohteen (Alan Batesin) kaikki teatteri- ja elokuvaesiintymiset.


title: Donald Spoto

text: Spoto kirjoitti Hitchcockista kolmeosaisen teossarjan. "The Art of Alfred Hitchcock" ilmestyi 1976, ja Spoto teki sitä varten monia pitkiä haastatteluja. Toinen osa, "The Dark Side of Genius", ilmestyi Hitchcockin kuoltua ja käsitteli sekä tähden yksityiselämää että uraa. Kolmas osa, "Spellbound by Beauty", (2008) käsittelee lähinnä Hitchcockin suhdetta naisnäyttelijöihin. Vuonna 2012 HBO tuotti elokuvan "The Girl", joka perustuu Spoton Hitchcock-teoksiin.


title: Ylä-Volgan keramiikka

text: Ylä-Volgan keramiikka (, , ) on ensimmäinen Keski-Venäjällä Volgan ja Okan jokien välisellä alueella käyttöön otetun kivikautisen keramiikan kompleksi. Sen pioneerikäyttäjiä olivat todennäköisesti mesoliittiset Butovon kulttuurin loppuvaiheen metsästäjä-keräilijöitä, jotka aloittivat seudulla pitkän keraamisten astioiden valmistusperinteen, joka kuuluu kampakeramiikan keskiseen ryhmään (myös "Volga-Okan keramiikka"). Arvellaan, että kampakeramiikan läntinen ryhmä, mihin myös suomalainen kampakeramiikka lukeutuu, olisi syntynyt Ylä-Volgan keramiikan vaikutuksesta. Ylä-Volgan keramiikan valmistus alkoi noin 6200−6000, mutta se päätyi eri alueilla eri aikona 5000−4500 eaa. mennessä. Ylä-Volgan kulttuurin päättyminen on sidottu levinneisyysalueen keraamiseen traditioon, joka muuttui Ljalovon keramiikaksi 5000 eaa. alkaen. Ljanovon keramiikkaa pidetään Ylä-Volgan keramiikan seuraajana, sillä se levisi samalle alueelle. Tämä puhtaasti venäläinen Ylä-Volgan kulttuuri aloitti uuden kivikautisen kulttuurivaiheen, jota kutsutaan venäläisessä kirjallisuudessa neoliittiseksi ja suomalaisessa kirjallisuudessa subneoliittiseksi kivikaudeksi.


title: Ylä-Volgan keramiikka

text: Astiat olivat joko tasa-, pyöreä- tai suippopohjaisia. Astiat olivat yleensä pieniä ja astian suun halkaisija oli noin 15−30 cm. Suuaukko saattoi laajentua suureksi kuin maljalla tai olla kapeampi kuin astian keskiosa, jolloin astia muistutti katkaistua kaksoiskartiota. Nuoremmat astiat kasvoivat kooltaan vanhempiin verrattuna. Ne valmistettiin paikallisesta hiekkaisesta savesta, joka sisälsi luonnostaan orgaanista murua ja pieniä kotiloiden kuorenkappaleita. Saveen sekoitettiin harvoin myös murskattua keramiikan murua. Astiat poltettiin avonuotion lämmössä, joka harvoin ylitti 450 °C. Matala lämpötila jätti keramiikkaan heikkoja kemiallisia sidoksia, mikä näkyy astianpalojen heikkona säilymisenä.


title: Ylä-Volgan keramiikka

text: On havaittu kolme erilaista tyyliä, jotka aikaisemmin ajateltiin esiintyneen ajallisesti peräkkäin. Aluksi Ylä-Volgalainen keramiikka ei ollut koristeltua tai se oli vaatimattomasti koristeltu, jolloin leimasinjälkien väliin on jätetty reilusti tilaa. Näitä tyylejä kutsutaan "neornamentirovannaja"-keramiikaksi () ja "nakoltšato-tytškovaja"-keramiikka (), koska kauden loppuvaiheessa ilmaantuvat astioihin myös "valenyöri"-leimat, piirretyt viivat ja "hampaanjälki"-leimat. Toisissa astioissa voi olla puolet koristelematonta pintaa, mutta noin viidennes niiden pinta-alasta on painettu pienille kuopille. Muissa astioissa on käytetty kampaleimasinta, joka peittää viidenneksen alasta ja niiden väliin jää noin neljänneksen verran tyhjää. Kuoppa- ja pistekoristeita on vain kuudesosan verran. Näitä kahta keramiikan traditiota voidaan pitää eri alaryhminä, mutta niitä on tutkittu vain vähän.


title: Ylä-Volgan keramiikka

text: "Kuoppa-kampa"-keramiikassa ("nakoltšato-grebentšataja"-keramiikka eli ) oli hallitsevana "lyhyt hampaanjälki"-leimat, joita voidaan pitää kampaleimojen esiasteena. Se peitti noin viidenneksen astian pinta-alasta ja niiden väliin jää noin neljänneksen verran tyhjää. Kuoppa-, hammas-, kynsi- ja pisteleimoja on vain kuudesosan verran. Reiät on painettu kampaleimojen muodostaman kuvion päälle. Astiat on koristelu nyt runsaammin kuin alkuvaiheessa.


title: Ylä-Volgan keramiikka

text: "Kampakeramiikka" ("grebentšataja"-keramiikka eli ) on nuorin vaihe, jonka aikana astioiden koko kasvoi. Ne olivat tiheästi koristeltuja pääosin pitkillä ja ohuilla kampaleimoilla.


title: Ylä-Volgan keramiikka

text: Keramiikan levinnäisyysalueen ydinalueilla voidaan koristelussa erottaa kaksi päävaihetta. Alkuvaiheessa keramiikkaa ei koristeltu tai koristeltiin vain vähän. Perinteen katkaisee siirtymävaihe noin 5600−5400 eaa., jota voidaan kutsua "kuoppa-kampa"-keramiikaksi. Toinen päätyyliä "kampakeramiikkaa" käytettiin kauden loppuun saakka, jolloin se korvautui Ljalovon keramiikalla. Näiden tyylien aikana myös esineistö vaikuttaa erilaiselta.


title: Ylä-Volgan keramiikka

text: Monilla kaivauksilla keramiikan ajoittaminen kaivauskerrosten perusteella on osoittautunut vaikeaksi, sillä kerrokset ovat voineet sekoittua. Uudet tutkimukset, jossa keramiikan karsta ajoitetaan, saadaan varsin erilaisia tuloksia. Osa tutkijoista uskoo virheeseen ja osa oskoo saatuihin tuloksiin. Niiden mukaan esimerkiksi koristelematon keramiikka olisi ollut käytössä koko ajan eikä vain Ylä-Volgan kulttuurin alkuaikoina. Silloin seudulla olisi ollut kaksi tai useita keraamisia traditioita vallalla yhtä akikaa ja se olisi osoitus kulttuurisen moninaisuuden alueella. Yleisesti hyväksyttyjä tuloksia ajoituksista saadaan vielä odottaa.


title: Ylä-Volgan keramiikka

text: On toistaiseksi vielä epävarmaa, mistä keramiikan valmistustaito levisi Volgan yläjuoksulle. Sen todennäköisimmät tulosuunnat ovat kaakosta Volgan keskijuoksulta, aron ja metsävyöhykkeen reunalta, missä tiedetään olleen Jelšanin keraaminen kulttuuri ) noin 7000 eaa. alkaen, tai lounaasta Sertejan keramiikan suunnalta, missä valmistettiin keramiikkaa samoihin aikoihin. Muita ehdokkaita ovat muun muassa Donin alajuoksun keraaminen kulttuuri noin 7000 eaa. ja Dnepr-Donetsin kulttuuri 6600 eaa..


title: Ylä-Volgan keramiikka

text: Keramiikan alkuvaiheeksi on määritelty aikaväli 6200−5700 eaa.. Tänä aikana sen valmistustaito levisi Volgan eteläpuolella olevilla suo- ja järvialueilla. Vaiheen loppuvaiheessa levinneisyysalue kattoi jo Volgan jokilaakson Okan haaraan saakka ja jokien välisen alueen Okan latvoille saakka. Tämä alue oli tänä aikana Keski-Venäjän suurin keraaminen alue.


title: Ylä-Volgan keramiikka

text: Keskivaihe kestää noin 5700−5300 eaa. ja tänä aikana traditio leviää edelleen kaakkoon päin, Volgan haaraa Unžaa pitkin pohjoiseen ja leviää Suhonan latvoille. Samalla keramiikan tyylin yhtenäisyys hajoaa, koska sen länsipuolisen alueen keramiikan muotoa aletaan kutsua Ljalovon keramiikan esimuodoksi. Ilmeisesti Valdain keramiikkaa valmistanut väestö vaikutti tähän kehitykseen. Toisaalta Suhonan jokilaakson muoto muuttui ja sitä on alettu kutsua "toiseksi kampakeraamiseksi ryhmäksi".


title: Ylä-Volgan keramiikka

text: Loppuvaiheeksi on määritelty noin 5300−5000/4500 eaa.. Tänä aikana Ljalovon keramiikka saa muotonsa ja se leviää itään korvaten siellä Ylä-Volgan keramiikan 4500 eaa. mennessä. Suhonan levinneisyysalueella keramiikka on kehittymässä "pohjoiseksi tyypiksi". "Pohjoinen tyyppi" leviää voimakkaasti pohjoiseen lähes Vienanjoelle ja idässä Äänisen eteläpuolelle. Levitessään se saa samalla Ylä-Volgan keramiikasta poikkeavan tyylinsä. Fennoskandian ryhmät omaksuvat ilmeisesti "pohjoisen tyypin" ryhmiltä keraamisen tradition, sillä ainakin Säräisniemen keramiikassa on sen kanssa paljon samaa. Lopulta "pohjoista tyyppiä" aletaan kutsua Kargopolin keramiikaksi noin 4500 eaa. mennessä eikä Ylä-Volgan keramiikkaa valmisteta enää missään.


title: Ylä-Volgan keramiikka

text: Vuonna 1929 B. S. Zhukov kuvaili paksuseinäistä keramiikkaa, jonka massaan oli sekoitettu keramiikanmuruja ja joka oli koristeltu pitkillä rinnakkaisilla leimoilla ja muillakin leimoilla. Keraamisen aineiston lisääntyessä uskottiin varhaisimman keramiikan olevan Ljalovon keramiikkaa, jota oli tunnettiin runsaasti. Kuitenkin vuonna 1972 D.A. Krainov löysi Ylä-Volgalta Ljalovon keramiikasta poikkeavaa materiaalia. Sen yhteydestä löytyi myös mesoliittisiä kivi-, luu- ja puuesineitä, mikä sijoitti keramiikan varhaisemmaksi. Löydöt ajoitettiinkin siitepölyn avulla atlanttisen ilmastokauden alku- ja keskivaiheelle. Tutkimusmateriaalia on kuitenkin vielä liian vähän, jotta todellinen kronologia olisi jo selvillä. Monet yksityiskohdat ovat vielä ratkaisematta.


title: Kenan Thompson

text: Kenan Thompson (s. 10. toukokuuta 1978 Atlanta, Georgia) on yhdysvaltalainen näyttelijä.


title: Kenan Thompson

text: Thompsonin ensimmäinen elokuvarooli oli Disneyn "Mestarit 2" -elokuvassa vuonna 1994. Parhaiten hänet tunnetaan "Saturday Night Live" -viihdeohjelman vakionäyttelijänä, jossa hän on toiminut vuodesta 2003 lähtien.


title: Kenan Thompson

text: Thompsonilla on ollut myös useita rooleja eri elokuvissa sekä televisiosarjoissa. Lisäksi hän on toiminut ääninäyttelijänä "Smurffit"-elokuvissa.


title: Oral-B

text: Oral-B on suuhygieniatuotteiden tuotemerkki jonka omistaa yhdysvaltalainen Procter & Gamble. Tuotemerkillä myydään muun muassa hammastahnoja, hammasharjoja, suuvesiä ja hammaslankoja.


title: Oral-B

text: Oral-B:n kehittäjä on yhdysvaltalainen Dr. Robert Hutson. Hän keksi maailman ensimmäisen pehmeäharjaksisen hammasharjan. Tämän vuoksi hammasharjan suosio kehittyi ja vuonna 1950 Dr. Hutson lanseerasi ensimmäisen Oral-B hammasharjansa. Vuonna 1969 Oral-B:stä tuli ensimmäinen hammasharja kuussa, kun Apollo 11:n jäsenillä oli sellainen mukana. Ensimmäisen Oral-B-hammasharjan nimi oli Oral-B 60, koska siinä oli 60 harjasta. Vuonna 1984 Gillette osti Oral-B:n ja tuolloin myös Gilletteen kuulunut Braun alkoi valmistaa Oral-B:n kanssa sähköhammasharjoja. Vuonna 2006 Oral-B siirtyi P&G:n alaisuuteen. Nimessä Oral-B 'B' tarkoittaa sanaa "brush" eli harja.


title: Luettelo Saksan hallitsijoista

text: Tämä on luettelo hallitsijoista jotka hallitsivat Saksan alueita Keski-Euroopassa. Luettelo alkaa Verdunin sopimuksen jälkeisestä ajasta, jolloin Frankkien valtakunta jaettiin kolmeen osaan. Luettelon ensimmäinen hallitsija on Itä-Francian kuningas Ludvig Saksalainen vuodesta 843 ja viimeinen hallitsija on Keisarillisen Saksan viimeinen keisari Vilhelm II, joka toimi Saksan keisarina vuoteen 1918 asti. Luettelossa on myös eri Saksan liittojen valtion päämiehiä sekä Pyhän saksalais-roomalaisen valtakunnan saksalaisia keisareita.


title: Tim Ferchen

text: Timothy ”Tim” Ferchen (s. 1947 Niagara, New York, Yhdysvallat) on suomenamerikkalainen lyömäsoittaja. Hän on soittanut Radion sinfoniaorkesterissa vuodesta 1977. Hän on soittanut myös Steve Reichin yhtyeessä "Steve Reich and Musicians" sekä Kajaani Big Bandissa. Hän on levyttänyt myös pop- ja jazzmuusikoiden, kuten Ilja Saastamoisen, Edward Vesalan ja Jukka Gustavsonin levyillä.


title: Tim Ferchen

text: Myös Ferchenin poika Tatu Ferchen on muusikko.


title: Lapurin hylky

text: Lapurin hylky on keskiaikainen vene, joka makaa merenpohjassa Lapurin- ja Siikasaaren välissä Virolahdessa. Hylyn löysi Manu Törönen sukellusretkellään, ja hän ilmoitti siitä vuonna 1976 Museovirastolle. Hylky on ajoitettu noin vuosille 1250–1300 jaa. Lapurin saaren läheisyydessä on myös toinen hylky, mutta sitä ei ole ajoitettu.


title: Lapurin hylky

text: Aluksen löysi Manu Törönen, joka sukelteli saaren rannan tuntumassa vuonna 1976. Sukellusretkellään hän huomasi keraamisen astian lautojen päältä ja sen vierestä kivien peittämän hylyn. Seuraavana vuonna hylky tutkittiin arkeologisesti, mutta hylystä nostettiin ylös vain painolastina ollut kivi geologista määritystä varten. Vuonna 1978 alus valokuvattiin ja dokumentointia täydennettiin. Vaikka hylkyyn kajottiin vuonna 1985 siirtämällä osa painolastista pois, hylky ei vahingoittunut, kuten todettiin tarkastuskäynnillä vuonna 1989. Seuraavana vuonna hylkyä dokumentoitiin videoimalla se veden alla.


title: Lapurin hylky

text: Vuosina 1992 ja 1993 suoritettiin Maria Höltän johdolla ja Suomen merimuseon toimeksiannosta arkeologisia tutkimuksia. Tällöin veneestä poistettiin kivilasti ja kerrostuneet sedimentit. Kivet ladottiin kauemmaksi merenpohjalle. Säilyneistä puuosista ja esineistä tehtiin piirrokset, ja ne kuvattiin. Lopuksi hylky peitettiin kankaalla ja paksulla hiekkakerroksella.


title: Lapurin hylky

text: Veneen tutkimisen yhteydessä otettiin vuonna 1977 näytteiksi yksi lauta ja tukku eläimen karvoja. Niistä teetetyt radiohiiliajoitukset antoivat tulokseksi vastaavassa järjestyksessä 1190 ± 90 BP ja 1010 ± 90 BP (radiohiilivuotta). Ajoitukset ovat kalibroituina eli kalenterivuosina noin 730−930 jaa. ja 920−1130 jaa. Ajoitukset olivat hyvin erilaisia, joten vuonna 1993 otettiin vielä yksi kangasnäyte, joka ajoitukseksi saatiin 570 ± 110 BP eli kalibroituna noin 1300−1440 jaa. Ajoituksien ikähaarukaksi muodostui noin 600 vuotta, joten veneen ajoituksessa on selvästikin ollut epäonnea. Vuonna 1997 teetettiin vielä kolme erillistä ajoitusta, joiden tulokset olivat: 780 ± 70 BP eli 1170−1270 jaa. (kangaspalanen), 990 ± 90 BP eli 950−1150 jaa. (puunkappale) ja 750 ± 110 BP eli 1130−1350 jaa. (eläimen karvoja). Nämäkin ajoitukset vaihtelivat noin 350 vuotta.


title: Lapurin hylky

text: Vuonna 1998 päätettiin käyttää toista ajoitusmenetelmää. Veneen puuosista kerättiin yhdeksän näytettä dendrokronologista määritystä varten. Näytteitä verrattiin sekä suomalaiseen että Itämeren ympäristön puulustosarjoihin. Vertailu ei tuottanut tulosta, ja ajoitukset jäivät saamatta. Samassa yhteydessä veneestä pintaan nostettuja keraamisia astioita verrattiin keskiaikaisiin näytteisiin, ja ne tunnistettiin Reininmaassa vuosina 1265−1300 jaa. valmistetuiksi astioiksi. Lopulta Teemu Mökkönen huomioi kaikki tuotetut ajoitukset, mutta valitsi niistä kolme ajoitusta luotettavimmiksi ja päätteli veneen olevan aikavälin 1220–1295 jaa. loppupuolelta.


title: Lapurin hylky

text: Vastoin aiempia oletuksia kyseessä ei siten ollutkaan viikinkiaikainen (noin 800−1050) vene. Lapurin hylyn rakenne kuitenkin muistuttaa viikinkiveneitä, joten se edustaa viikinkiajalta jatkunutta rakennusperinnettä.


title: Lapurin hylky

text: Upottuaan veteen veneen laidat ovat painuneet hiljalleen merenpohjaa vasten. Veneen jäänteet ovat noin 9,80 metriä pitkät ja noin 3,30 metriä leveät. Tästä on päätelty veneen korkeuden olleen kölistä laidan reunalle noin 80 senttimetriä ja veneen keskikohdalla suurimman leveyden olleen noin 2,30 metriä.


title: Lapurin hylky

text: Kölin profiili on T-kirjaimen muotoinen, ja se on 7,02 metriä pitkä. Kölin suurin leveys oli 22 cm ja korkeus 14 cm. Laudat olivat verraten ohuita. Toisen ja kolmannen rivin lautojen paksuus oli 1,4 cm. Osa laudoista olivat tätäkin ohuempia. Laudat oli naulattu toisiinsa niin sanotulla limitystekniikalla eli laudat ladottiin osittain toistensa päälle. Hento rakenne tuettiin kaarilla, jotka tukivat ja jäykistivät veneen laidan rakennetta. Lautojen välit tiivistettiin eläinten karvoilla ja tiivisteaineella. Osa karvoista oli itäistä rotua olevan lampaan villaa.


title: Lapurin hylky

text: Veneen pohjalautojen päältä löydettiin 268 kiveä, jotka painoivat yhteensä 1400–2000 kilogrammaa, ja ne ovat paikallista kiveä. Tutkijat ovat tulleet siihen tulokseen, että kivet oli lastattu veneeseen, jotta se pysyisi merenpohjassa eli siis että se olisi upotettu sinne tahallaan. Lastina olleet Reininmaalla valmistetut keraamiset astiat sijoittuvat 1200-luvulle. Muita löytöjä ovat olleet verkonpaino, kaksi epämääräistä puuesinettä, kolme hiomakiveä ja pronssiastian kappaleita.


title: Lapurin hylky

text: Lapurin mittausten perusteella rakennettiin vuosina 1991−1993 Raippaluodossa 12 metriä pitkä ja 3 metriä leveä jäljennös eli "replika", joka sai nimekseen "Rus". Vuoden 1994 Itämeren purjehduksellaan Latvian edustalla vene joutui haaksirikkoon. Talvella 1995−1996 rakennettiin kuitenkin uusi vene, joka sai nimekseen "Heimløsa Rus". Se laskettiin vesille kesällä 1996. Veneellä matkattiin sinä vuonna Itämerellä ja pysähdyttiin talveksi Tanskaan. Seuraavana vuonna jatkettiin Pohjanmereltä Englantiin ja Ranskan jokien kautta Välimerelle. Vene talvehti Ranskassa, josta se jatkoi vuonna 1998 Turkkiin, ja seuraavana vuonna sillä matkattiin Mustallamerellä Rostoviin. Viimeisen matkan sillä taivalsi venäläinen yhdistys Viking Nevo ennen autokuljetusta Viipuriin. Talvehtimisen jälkeen sillä purjehdittiin Suomenlahdella vielä Sipooseen. Laivan omistaa nykyään Vaasassa sijaitseva Pohjanmaan museo.


title: Lapurin hylky

text: Yhdistys "Viikinkiajan Laiva ry" perustettiin 1997, ja se rakensi Lapurista replikan, jonka nimeksi tuli "Sotka". Se laskettiin vesille vuonna 1999 Helsingin Vuosaaressa. Mynämäellä Käsi- ja taideteollisuusopistossa rakennettiin Lapurista neljättä replikaa, jolle annettiin nimi "Helga". Vene on sijoitettuna Liedon Vanhalinnan alueelle.


title: Lapurin hylky

text: Lapurin rannan läheisyydessä on toinenkin hylky.


title: Ultratulo

text: Ultratulo on matemaattinen konstruktio, joka esiintyy enimmäkseen abstraktissa algebrassa ja matemaattisen logiikan osa-alueessa malliteoriassa. Ultratulo on osamäärä rakenteiden perheen suorasta tulosta. Ultrapotenssi on erikoistapaus ultratulosta, ja siinä kaikki tulon tekijät ovat samoja.


title: Ultratulo

text: Ultrapotenssia voidaan käyttää esimerkiksi konstruoimaan uusia kuntia annetusta. Esimerkiksi hyperreaaliluvut ovat reaalilukujen ultrapotenssi.


title: Ultratulo

text: Joitakin ultratulojen hyödyllisyyttä osoittaa hyvin elegantti todistus kompaktisuus- ja täydellisyyslauseille, Keislerin ultrapotenssilause, joka antaa algebrallisen karakterisaation elementaarisen ekvivalessin semanttiselle merkinnälle, ja Robinsonin–Zakonin esitys, jossa käytetään superrakenteita ja niiden monomorfismeja konstruoimaan analyysin epästandardeja malleja. Epästandarin analyysin pioneeri oli Abraham Robinson, joka tutki niitä kompaktisuuslauseen sovelluksena.


title: American International Pictures

text: American International Pictures (AIP) oil yhdysvaltalainen elokuvayhtiö, joka panosti etenkin teini-ikäisille suunnattuihin halpoihin elokuviin. Se toimi vuosina 1954–1980.


title: American International Pictures

text: Yhtiön perustivat Samuel Z. Arkoff ja James H. Nicholson vuonna 1954. Yhtiö löysi markkinaraon teiniyleisöstä ja ajoittamalla ensi-iltansa kesäkuukausiin, joista suuret yhtiöt eivät olleet kiinnostuneita. Monet kuuluisat ohjaajat ovat työskennelleet AIP:lle ennen kuin heistä tuli kuuluisia, esimerkiksi Francis Ford Coppola, Martin Scorsese, Brian de Palma ja Peter Bogdanovich. Elokuvissa esiintyi myös tulevia kuuluisia näyttelijöitä uransa alkuvaiheessa, esimerkiksi Jack Nicholson, Robert De Niro ja Charles Bronson.


title: American International Pictures

text: Arkoff kertoi muistelmissaan, miten elokuvia tehtiin: ensin keksittiin nimi, sitten suunniteltiin juliste, ja jos molemmat näyttivät hyviltä, elokuva jatkoi tuotantoon.


title: American International Pictures

text: Toimintansa aikana AIP tuotti yli 500 elokuvaa.


title: American International Pictures

text: AIP oli niin riippuvainen kesäsesongin tuloista, että kun Universal vuonna 1975 ajoitti "Tappajahain" ensi-illan poikkeuksellisesti kesälomien aikaan, AIP:llä ja muilla pikkuyhtiöillä alkoi mennä huonosti. Nicholson oli lähtenyt yhtiöstä vuonna 1972, ja vuonna 1979 Arkoff myi osuutensa. AIP yhdistyi Filmwaysiin, josta tuli Orion Pictures, ja sittemmin se myytiin Metro-Goldwyn-Mayerille.


title: Porin suojeluskuntatalo

text: Porin suojeluskuntatalo eli Karhulinna on Porin keskustassa sijaitseva vuonna 1928 valmistunut rakennus, jossa nykyään toimii Porin seudun steinerkoulu. Se muodostaa niin sanotun Riihikedon koulukorttelien alueen yhdessä muun muassa vuonna 1912 rakennetun Cygnaeuksen koulun sekä Porin suomalainen yhteislyseon (1934) kanssa. Rakennukset kuuluvat Museoviraston määrittelemiin valtakunnallisesti merkittäviin rakennettuihin kulttuuriympäristöihin.


title: Porin suojeluskuntatalo

text: 1920-luvun klassismia edustava talo valmistui vuonna 1928 Porin suojeluskunnan käyttöön. Alun perin rakennuksen piirsi turkulainen arkkitehti Gunnar Wahlroos, mutta suojeluskunta ei kelpuuttanut hänen suunnitelmistaan kuin julkisivun ja senkin pienten muutosten jälkeen. Wahlroosin tekemät piirustukset muokkasi lopulliseen muotoonsa rakennusmestari Hjalmar Siren. Karhulinnana paremmin tunnettu rakennus sisälsi Porin suojeluskunnan toimisto- ja juhlatilat. Jatkosodan aikana siinä pitivät majaa myös Porin lentokenttää tukikohtanaan käyttäneet saksalaiset.


title: Porin suojeluskuntatalo

text: Kun suojeluskuntajärjestö jatkosodan jälkeen lakkautettiin välirauhansopimuksen nojalla, rakennus siirtyi Suomen Punaisen Ristin Porin piirin haltuun. Karhulinnassa pidettiin sotien jälkeen konsertteja ja muita yleisötilaisuuksia. Se oli muun muassa Pori Big Bandin ja Porin kaupunginorkesterin konserttitilana. Karhulinnassa järjestettiin myös Porin jazzjuhlien konsertteja vuoteen 1979 saakka. Seuraavana vuonna SPR möi rakennuksen Rauma-Repolalle. 1970-luvulla talossa toimi myös Yleisradion Satakunnan toimitus.


title: Porin suojeluskuntatalo

text: Rauma Oy yritti päästä rakennuksesta eroon 1990-luvun jälkipuoliskolla ja onnistui lopulta myymään sen Porin seudun steinerkoululle vuonna 1999. Talousvaikeuksista kärsinyt steinerkoulu puolestaan möi Karhulinnan vuonna 2012 porilaiselle rakennusliikkeelle, mutta on tiloissa vuokralaisena 15 vuoden mittaisella sopimuksella.


title: Luontotutkielma – Pöllöt

text: Luontotutkielma – Pöllöt on valokuvateos ja tietokirja, jonka aihe on pöllöt. Tekijät David Tipling ja Jari Peltomäki ovat kokeneita ja palkittuja luontokuvaajia. Kirjan on julkaissut suomeksi luontomatkailuun keskittyvä yritys Finnature, ja tekstin on suomentanut Antero Topp.


title: Luontotutkielma – Pöllöt

text: Teoksen lopussa esitellään 12 pohjoisen Euroopan pöllölajia, mutta siitä puuttuu Suomessa tavattu kyläpöllönen. Itse tekstissä kerrotaan kuvaajien kokemuksia ja kuvausretkien sattumuksia sekä tarinoita pöllöistä. Joukossa on tietoa pöllöistä ja niiden elämästä. Jan Södersved luonnehtii kuvaajia arviossaan huippukuvaajiksi.


title: Luontotutkielma – Pöllöt

text: Esitellyt pöllölajit ovat tornipöllö, tunturipöllö, huuhkaja, lehtopöllö, viirupöllö, lapinpöllö, hiiripöllö, varpuspöllö, minervanpöllö, helmipöllö, sarvipöllö ja suopöllö.


title: Reed Whiting

text: Reed Whiting (s. 20. maaliskuuta 1980 Rochester, Minnesota, Yhdysvallat) on yhdysvaltalainen alamäkiluistelija, joka on sijoittunut Red Bull Crashed Icen yhteispisteissä parhaimmillaan kuudenneksi kaudella 2014. Hänen paras yksittäinen sijoitus kilpailussa on viides Saint Paulin kilpailussa 2014. Nuorempana Whiting on myös harrastanut jääkiekkoa puolustajana ja pelannut parhaimmillaan NCAA-sarjassa. Hän lopetti jääkiekkouransa vuonna 2004. Alamäkiluistelun Whiting aloitti vuonna 2013. Whitingillä on pituutta 188 senttimetriä ja painoa 93 kiloa.


title: Leytonstone

text:
Leytonstone on Lontoon kaupunginosa. Se sijaitsee Lontoon koillisosassa Waltham Forestin kaupunkipiirissä.
Leytonstonen metroasema on Central Linen varrella. Aseman sisäänkäynti on koristeltu mosaiikeilla, jotka esittävät kohtauksia Alfred Hitchcockin elokuvista. Hitchcock syntyi Leytonstonessa. Muita kuuluisia entisiä asukkaita ovat David Beckham ja Benjamin Disraeli.


title: Walter Steiner (täsmennyssivu)

text: Walter Steiner tarkoittaa seuraavia henkilöitä:


title: Cody Eakin

text: Cody Eakin (s. 24. toukokuuta 1991 Winnipeg, Manitoba, Kanada) on kanadalainen jääkiekkoilija, joka pelaa NHL-joukkue Vegas Golden Knightsia. Hän on Washington Capitalsin kolmannen kierroksen varaus vuodelta 2009.


title: Cody Eakin

text: Ennen ammattilaisuraansa Eakin pelasi WHL:ssä, jossa hänet valittiin kakkostähdistöön.


title: Cody Eakin

text: Ammattilaistasolla Eakin debytoi kaudella 2011–2012 Capitalsin farmijoukkue Hershey Bearsissa, josta Capitals kutsui hänet NHL:ään 1. marraskuuta. Seuraavana päivänä Eakin teki NHL-debyyttinsä 5–4 -jatkoaikatappiossa Anaheim Ducksia vastaan. Hän pelasi 13 minuuttia ja 19 sekuntia, mutta ei saanut pisteitä.


title: Cody Eakin

text: Eakin teki ensimmäisen NHL-maalinsa 4. marraskuuta 2011 Carolina Hurricanesin Cam Wardia vastaan.


title: Cody Eakin

text: Pudotuspeleissä Eakin teki ensimmäisen maalinsa 23. huhtikuuta 2014 Anaheim Ducksia vastaan. Hänen maalinsa oli voittomaali, kun Dallas voitti ottelun 4–2 ja tasoitti ottelusarjan numeroihin 2–2.


title: Cody Eakin

text: Eakin pelasi Kanadan MM-kultaa voittaneessa joukkueessa vuoden 2015 kisoissa, joissa hän teki yhdeksässä ottelussa tehot 4+2=6.


title: Stepney

text: Stepney on Lontoon East Endin kaupunginosa. Se oli aikaisemmin itsenäinen kylä, joka kasvoi Thamesjoen varren telakoiden työläisten asuinpaikkana.


title: Stepney

text: Stepneyn pääkadun varrella on St Dunstanin kirkko, jonka nykyinen rakennus on 1200-luvulta, ja samalla paikalla on seissyt kirkko tuhannen vuoden ajan. Sitä ympäröivä keskiaikainen kylä kasvoi voimakkaasti 1800-luvulla työläisten asuinalueena. Lontoon pommituksissa alueelta tuhoutui paljon asuinrakennuksia. Alueella on paljon kaupungin vuokra-asuntoja. Niitä on kunnostettu 2010-luvulla. Alueelle on rakennettu uudisrakennuksia, ja Stepneyn kiinteistömarkkinat ovat piristyneet.


title: Stepney

text: Stepney Greenin metroasema on District Linen ja Hammersmith & City Linen varrella.


title: The Household Pest

text: The Household Pest oli vuonna 1910 ensi-iltansa saanut Vitagraph Studiosin tuottama ja levittämä yhdysvaltalainen lyhyt mykkäelokuva. Elokuvan pituus oli noin 10 minuuttia, ja se oli genreltään komedia. "The Household Pest" oli Norma Talmadgen ensiesiintyminen elokuvissa. Talmadgen roolina oli nuori tyttö, jota suudellaan valokuvaajan kankaan alla. Nykyään elokuvan oletetaan olevan kadonnut.


title: Hangastenmäen linnavuori

text: Hangastenmäen linnavuori on Kanta-Hämeessä Janakkalassa sijaitseva linnavuori, joka on rakennettu Räikälänjoen länsipuolella olevalle Hangastenmäelle. Linnavuori löydettiin vuonna 2013. Hakoisten Linnavuori sijaitsee tasan kilometrin päässä Hangastenmäen linnavuoresta. Linnavuoren lähistöltä on myös löydetty niin kutsuttu Janakkalan miekkamies.


title: Hangastenmäen linnavuori

text: Linnavuori sijaitsee Räikälänjoen jokilaakson eteläpuolella aivan yhdystie 13846 vieressä. Mäki kohoaa yli 42 metriä joen vedenpinnan yläpuolelle ja siinä on kaksi jyrkännettä. Noin 15 metrin korkeudella sijaitsee pohjoisempi jyrkänne ja noin 25 metrin korkeudella eteläinen jyrkänne. Myös luoteiskulmassa on hyvin jyrkkää. Mäen laella kasvaa harvaa puustoa, joten sieltä näkyy hyvin joen yli Janakkalan kirkolle, mutta mäen juurella metsä on tiheää. Lakialue on tasainen ja se on kalliopintainen siellä, missä ohut moreenipinta aukeaa.


title: Hangastenmäen linnavuori

text: Esivarustuksia on löydetty mäen etelä- ja koillisrinteissä. Päävarustus kiertää mäen lakea ja on ehjimmillään yhä noin 50 metriä pitkä yhtenäinen kivimuuri. Epävarmoja varustusten jäänteitä on todettu mäen länsi- ja itärinteissä. Vallit rajaavat sisällensä suorakaiteen muotoisen alueen. Varustuksissa käytettyjen kivien koko on noin 0,5–1,0 metriä ja niitä on sijoitettu 1–3 rinnakkain ja 1–3 päällekkäin. Koillisvallissa erottuu katkoksia, jotka voisivat olla portinaukkoja.


title: Hangastenmäen linnavuori

text: Linnavuorelta on havaittu mahdollisia rakennusten sekä mahdollisen sepän pajan jäänteitä.


title: Hangastenmäen linnavuori

text: Linnavuorella tehdyn koekaivauksen perusteella linnan rakentaminen on alkanut 1200-luvun lopulla ja linna on ollut varmuudella käytössä 1300-luvulla.


title: Hangastenmäen linnavuori

text: Alueelta on löytynyt kymmeniä rautaesineitä tai niiden osia. Löytöaineistoon kuuluu muun muassa hopealla silatut keihäänkärki ja miekanponsi, panssarinuolen kärkiä, hevosenkenkiä ja niiden nauloja sekä soihdunpidike. Kaivauksissa paikalta on löytynyt myös palanut ihmiskallon palanen sekä mahdollinen jäänne palaneesta ihmisen lonkkaluusta.


title: Hangastenmäen linnavuori

text: Linnavuoren löysi Kanta-Hämeen menneisyyden etsijät ry vuonna 2013 ja se hyväksyttiin muinaisjäännökseksi seuraavana vuonna. Vuonna 2015 linnavuorella tehtiin koekaivaus Turun yliopiston toimesta. Tutkimuksiin osallistui myös linnavuoren löytäneen Kanta-Hämeen menneisyyden etsijöiden jäseniä.


title: Tim Kennedy

text: Tim Kennedy (s. 30. huhtikuuta 1986 Buffalo, New York, Yhdysvallat) on yhdysvaltalainen jääkiekkohyökkääjä, joka siirtyi joulukuussa 2016 Rochester Americansiin. Hän on pelannut urallaan NHL:ssä, AHL:ssä, KHL:ssä ja SHL:ssä. Yhdysvaltoja Kennedy edusti MM-kilpailuissa 2010.


title: Tim Kennedy

text: Washington Capitals varasi Kennedyn kuudennella kierroksella numerolla 181, mutta hänet vaihdettiin samana päivänä Buffalo Sabresiin vastineeksi sen kuudennen kierroksen varausvuorosta . (Capitals varasi Mathieu Perreaultin).


title: Tim Kennedy

text: Kennedy teki 1. kesäkuuta 2008 kahden vuoden tulokassopimuksen Sabresin kanssa. Hän aloitti kauden Buffalon farmiseura Portland Piratesissa, josta Buffalo kutsui hänet NHL:ään 27. joulukuuta 2008. Hän debytoi kotiottelussa New York Islandersia vastaan. Sabres voitti ottelun rangaistuslaukauksilla.


title: Tim Kennedy

text: Kauden 2009–2010 Kennedy aloitti Sabresissa. Hän teki 10 maalia ja 16 syöttöpistettä eli yhteensä 26 pistettä. Hän pelasi 78 ottelua. Kuudessa putosuottelussa hän teki yhden maalin ja syötti kaksi.


title: Tim Kennedy

text: Kennedy valittiin Yhdysvaltojen maajoukkueeseen vuoden 2010 maailmanmestaruuskilpailuihin Saksassa. Joukkue sijoittui 16:sta joukkueesta sijalle 13. Kennedy teki kuudessa ottelussa yhden maalin.


title: Tim Kennedy

text: 30. elokuuta 2010 Kennedy teki New York Rangersin kanssa vuoden sopimuksen. Kauden alussa Rangersin kokoonpanosta ei löytynyt paikkaa Kennedylle ja hänet asetettiin jälleen Waivers -listalle. Muut joukkueet eivät halunneet Kennedyä, joten hän joutui pelaamaan Rangersin farmijoukkue Hartford Wolf Packissa. 26. helmikuuta 2011 Kennedy vaihdettiin Florida Panthersiin vastineeksi Bryan McCabesta.


title: Tim Kennedy

text: 26. tammikuuta 2012 Florida kauppasi Kennedyn San Jose Sharksiin, joka antoi tilalle Sean Sullivanin.


title: Tim Kennedy

text: Seuraavana vuonna Kennedy teki vapaana pelaajana 11. heinäkuuta yhden vuoden kaksisuuntaisen sopimuksen Phoenix Coyotesin kanssa. Kaudella 2013–2014 hän esiintyi Coyotesin paidassa 37 ottelussa, joka oli hänen suurin ottelumääränsä yhden kauden aikana vuoden 2010 jälkeen. Hän pelasi alemmissa ketjuissa ja teki kaksi maalia sekä yhteensä kahdeksan tehopistettä.


title: Tim Kennedy

text: 3. heinäkuuta 2014 Kennedy vaihtoi jälleen seuraa siirtyessään vapaana pelaajana vuoden mittaisella kaksisuuntaisella sopimuksella Washington Capitalsiin. Hän pelasi kauden Capitalsin AHL-farmiseura Hershey Bearsissa, jossa teki 59 tehopistettä 75 ottelussa ja tuli valituksi pelaamaan AHL:n tähdistöottelussa.


title: Tim Kennedy

text: 3. kesäkuuta 2015 Kennedy siirtyi ensimmäisen kerran Pohjois-Amerikan ulkopuolelle, kun hän solmi yksivuotisen sopimuksen venäläisen KHL-joukkue HK Neftehimik Nižnekamskin kanssa. Joulukuussa 2015 Kennedy kuitenkin purki sopimuksensa ja siirtyi myöskin KHL:ssa pelaavaan Helsingin Jokereihin. Jokereissa Kennedy teki 18 ottelussa 9 pistettä ja siirtyi seuraavaksi kaudeksi Ruotsin pääsarjassa SHL:ssä pelaavaan Luleå HF:ään.


title: Tim Kennedy

text: Kennedyn ura Luulajassa kesti 18 ottelua, kunnes joukkue irtisanoi hänen sopimuksensa joulukuussa 2016. Kennedy teki pelaamissaan otteluissa vain 4 pistettä. Hän teki pian potkujensa jälkeen sopimuksen AHL-seura Rochester Americansin kanssa. Sopimuksen takia hänet jouduttiin kuitenkin laittamaan siirtolistalle, josta Charlotte Checkers otti hänen oikeutensa. Checkers suostui kuitenkin kauppaamaan Kennedyn sopimuksen Americansille.


title: Suursaari Race

text: Suursaari Race (ent. Volvo Suursaari, ent. Espoo Suursaari Race) on Suomenlahdella vuosittain järjestettävä avomeripurjehduskilpailu.


title: Suursaari Race

text: Suursaari Race -kilpailun järjesti ensimmäisen kerran vuonna 1991 Kivenlahden Venekerho yhdessä Espoon Merenkävijöiden kanssa. Lähtö oli Haukilahdessa ja maali Kivenlahden venesataman edustalla. Vuonna 2006 kilpailun maali siirtyi Haukilahteen. Vuonna 2009 Venäjän viranomaiset eivät antaneet lupaa Suursaaren kiertämiseen, jolloin käytössä oli ensimmäistä kertaa ns. vararata. Kilpailun pääyhteistyökumppanina oli vuosina 2005–2012 Volvo jonka mukaan kilpailu nimettiin.


title: Suursaari Race

text: Kilpailun on vakiinnuttanut asemansa yhtenä Suomen tärkeimpänä avomerikilpailuna. Vuonna 2006 kilpailuun osallistui 139 venekuntaa seitsemässä eri luokassa ja osallistujia oli Suomesta, Virosta ja Venäjältä. Pienimmät muttei hitaimmat tähän pitkään purjehduskilpailuun osallistuneet veneet ovat olleet urheiluveneiksi luokiteltavat Minitransat 6,50 ja Melges 24.


title: Suursaari Race

text: Purjehduskilpailun pituus on noin 155 (pienet) / 165 (keskisuuret) / 190 (isot) meripeninkulmaa.


title: Suursaari Race

text: Reitti on yksinkertaisuudessaan: lähtö Miessaaren selältä Haukilahden eteläpuolelta, kierretään Suursaari myötäpäivään ja maali Miessaaren selällä Haukilahden eteläpuolella.


title: Gliese 832

text: Gliese 832 ("Gl 832", "GJ 832", "HD 204961") on eteläisellä tähtitaivaalla Kurjen tähdistössä 16,1 valovuoden päässä oleva punainen kääpiötähti. Spektrityyppi M1,5 V, kokonaissäteilyntuotto 0,035 Aurinkoa. Tähti on Aurinkoa metalliköyhempi ja sillä on kirkas komeettavyö. Sillä on ainakin kaksi eksoplaneettaa, joista toinen on supermaa ja toinen kaasujättiläinen.


title: Gliese 832

text: Tähdeltä on löydetty ehkä yli 5 Maan massainen eksoplaneetta Gliese 832 c, joka on melko varmasti supermaa.


title: Gliese 832

text: Planeetta on löydetty säteisnopeusmenetelmällä, joten sitä ei nähdä suoraan. Tämän takia vain muutamia planeettaa kuvaavia lukuja tunnetaan. Planeetan kiertoaika 36 päivää, etäisyys 0,16 AU ja Radan soikeus noin 0,18. Vertailun vuoksi arvioitu planeetalle saapuvan keskustähden säteilyn mukaan Maata vastaava etäisyys suunnilleen 0,187 AU, mikäli keskustähden säteilyntuotto 3,5 % Auringosta. Niinpä planeetan teoreettinen keskilämpötila 253 K (-20 °C), vaihtelee 233 - 280 K (-40° C - +7 °C ) välillä. Vertailun vuoksi maan keskilämpötila noin 15 °C.


title: Gliese 832

text: Planeetta kiertää keskustähteään suunnilleen Maata vastaavalla etäisyydellä, mutta sen rata on melko soikea. Tämä saattaa luoda planeetalle elämälle liian kuuman talven ja liian kylmän kesän. Epäillään, että planeetan suuri massa tekisi siitä elämälle elinkelvottoman. Planeetta on pahimmassa tapauksessa kasvihuoneilmiön korventama super-Venus. On melko varmaa, että planeetta kääntää saman puolen keskustähteään kohti.


title: Gliese 832

text: Ensimmäinen tähdeltä löydetty planeetta on yli 0,64 Jupiterin massainen jättiläisplaneetta Gliese 832 b, joka kiertää keskustähteään noin 3,4 AU päässä.


title: We Serve No One

text: We Serve No One on puolalaisen thrash metal -yhtye Virgin Snatchin järjestyksessään viides studioalbumi. Se julkaistiin 5. maaliskuuta 2014 levymerkillä Mystic Production.


title: We Serve No One

text: Albumin kansikuvan on toteuttanut Maciej Kamuda.


title: Spaceman (Asteen kappale)

text: "Spaceman" on suomalaisartisti Asteen kappale. Sen julkaisi Sony Music Entertainment artistin yhdentenätoista singlenä 10. toukokuuta 2013. Kappaleeseen liittyvä musiikkivideo julkaistiin videopalvelu YouTubessa 21. kesäkuuta 2013. Videolla leikitellään lasten ja aikuisten omien maailmojen vastakkain asettelulla. Lisäksi videolla mainostetaan ToPoLan koripalloseuraa. Kappale pääsi singlelistan 6. ja latauslistan 13. sijalle.


title: Spaceman (Asteen kappale)

text: Digitaalinen lataus


title: Viimeinen mies (vuoden 1924 elokuva)

text: Viimeinen mies ("Der letzte Mann") on saksalainen mykkäelokuva vuodelta 1924. Se kertoo luksushotellin vanhasta ovimiehestä, joka menettää työpaikkansa.


title: Viimeinen mies (vuoden 1924 elokuva)

text: Elokuva oli menestys ja teki Murnausta kuuluisan Hollywoodia myöten. Siinä kamera liikkuu kuvaten ympäristöä päähenkilön näkökulmasta, mikä oli tuohon aikaan aivan uutta. Elokuvassa ei juuri käytetä välitekstejä, kuvat kertovat tarinan.


title: Viimeinen mies (vuoden 1924 elokuva)

text: Vuonna 1979 kolmekymmentä suomalaista elokuva-arvostelijaa ja -asiantuntijaa teki kukin luettelon kaikkien aikojen sadasta merkittävimmästä elokuvasta, ja "Viimeinen mies" oli mukana heistä yhdeksän listalla.


title: Hot Girls

text: Hot Girls on romanialaisartisti Donyn kappale hänen kolmannelta, "Disco Romancing" -studioalbumilta. Sen julkaisi Cat Music albumin kolmantena singlenä 5. heinäkuuta 2011. Kappaleella duetoi myös romanialaisartisti Elena Gheorghe. Kappaleeseen liittyvä musiikkivideo julkaistiin videopalvelu YouTubessa 4. elokuuta 2011. Kappale on päässyt listoille Itävallassa ja Saksassa.


title: Absence (Blindeadin albumi)

text: Absence on puolalaisen sludge metal -yhtye Blindeadin neljäs studioalbumi. Se julkaistiin 14. lokakuuta 2013 levymerkillä Mystic Production.


title: Meteor (albumi)

text: Meteor on puolalaisen grindcore-yhtye Antigaman kuudes studioalbumi. Se julkaistiin 1. kesäkuuta 2013 levymerkillä Selfmadegod Records.


title: Nintendo M82

text: Nintendo M82 on Nintendo Entertainment System -pelikonsolista julkaistu demolaite. Laitetta oli 1980- ja 1990-luvulla useissa pelikaupoissa ja tavarataloissa, joissa asiakkaat pystyivät testamaan pelejä ennen ostopäätöstä.


title: Nintendo M82

text: Laitteen sisään pystyy laittamaan yhtäaikaa 12 eri pelimoduulia. Pelin voi valita painamalla laitteen edessä olevaa painiketta. Konsolin takapaneelissa pystyy säätämään peliajan 30 sekuntiin, 3 minuuttiin, 6 minuuttiin ja 128 minuuttiin. Peliajan mentyä umpeen laite resetoi itsensä, ja aloittaa pelin alusta.


title: Artur Kaukola

text: Artur Johannes Aksel Kaukola, sukunimi aik. "Lindholm" (25. huhtikuuta 1863 Mikkeli – 15. syyskuuta 1914 Mikkeli) oli suomalainen lyseon lehtori ja historiantutkija.


title: Artur Kaukola

text: Kaukolan vanhemmat olivat sairaalantoimitsija Karl Johan Lindholm ja Magdalena Eurydice Nygrén. Hän pääsi ylioppilaaksi Mikkelin lyseosta 1881, opiskeli Helsingin yliopistossa ja valmistui filosofian kandidaatiksi 1887, lisensiaatiksi 1892 ja tohtoriksi 1897.


title: Artur Kaukola

text: Kaukola toimi vuodesta 1893 alkaen historian, maantiedon ja ruotsin kielen lehtorina Mikkelin lyseossa.


title: Artur Kaukola

text:
Nimellä "Artur J. Lindholm":
Nimellä "Artur J. Kaukola":


title: Rob Klinkhammer

text: Robert Klinkhammer (s. 12. elokuuta 1986 Lethbridge, Alberta, Kanada) on kanadalainen jääkiekkoilija, joka pelaa NHL-joukkue Edmonton Oilersissa. Aiemmin hän on pelannut Chicago Blackhawksin, Ottawa Senatorsin, Arizona Coyotesin ja Pittsburgh Penguinsin organisaatioissa. NHL-debyyttinsä hän teki Blackhawksissa 2010.


title: Rob Klinkhammer

text: Klinkhammer aloitti syksyllä 2006 viimeisen kautensa junioritasolla WHL-joukkue Seattle Thunderbirdsissä, jossa pelasi yhden pelin ennen siirtymistään Portland Winter Hawksiin ja edelleen Brandon Wheat Kingsiin. Hän pelasi 2006–2007 parhaan kauteensa tehden 33 maalia ja 40 syöttöpistettä eli yhteensä 73 pistettä 66 pelissä. Pudotuspeleissä hän pelasi Brandonissa 11 ottelun verran ja teki niissä kahdeksan pistettä. Joukkue voitti WHL:n itäisen divisioonan.


title: Rob Klinkhammer

text: Klinkhammer pelasi ensimmäisen ammattilaiskautensa 2007–2008 AHL-joukkue Norfolk Admiralsissa. Ammattilaisdebyytin hän teki 19. lokakuuta 2007 Binghamton Senatorsia vastaan. Hän syötti pelissä yhden maalin. Hän teki uransa ensimmäisen maalin ammattilaistasolla 23. marraskuuta 2007 Springfield Falconsia vastaan. Hän myös syötti kaksi maalia, kun Admirals voitti Falconsin 4–2. Maaliskuussa hän teki neljä maalia kuudessa pelissä. Seuraavasta kaudesta alkaen hän edusti Rockford IceHogsia.


title: Rob Klinkhammer

text: 8. kesäkuuta 2009 Klinkhammer teki vapaana agenttina Rockford IceHogsin yhteistyöseura Chicago Blackhawksin kanssa kaksivuotisen tulokassopimuksen. Chicagon hyökkääjä Patrick Kanen loukkaannuttua Klinkhammer kutsuttiin IceHogsista tekemään NHL-debyyttinsä 10. joulukuuta 2010 Blackhawksin kotipelissä Dallas Starsia vastaan. 11. heinäkuuta 2011 Klinkhammer teki Blackhawksin kanssa vuoden mittaisen jatkosopimuksen.


title: Rob Klinkhammer

text: 2. joulukuuta 2011 Klinkhammer kaupattiin Ottawa Senatorsiin, joka antoi tilalle seitsemännen kierroksen varausvuoron . Hän joutui kuitenkin pelaamaan pääasiassa farmiseura Binghamton Senatorsissa. Klinkhammer pelasi toisen NHL-pelinsä, ja ensimmäisen Senatorsissa, 4. maaliskuuta 2012 Florida Panthersia vastaan. Pelin jälkeen Ottawan päävalmentaja Paul MacLean sanoi Klinkhammerin olleen yksi joukkueen parhaista pelaajista. Hän pelasi Ottawassa kaikkiaan 15 ottelua.


title: Rob Klinkhammer

text: 3. heinäkuuta 2012 Klinkhammer teki vapaana agenttina sopimuksen Phoenix Coyotesin kanssa. Työsulun 2012 aikana hän pelasi Coyotesin yhteistyöseura Portland Piratesissa. Uransa ensimmäisen hattutemppun Klinkhammer teki 23. lokakuuta 2012. Työsulun loputtua Klinkhammer pelasi vielä Portlandissa, mutta sai pian kutsun NHL:ään. Kaudella 2013–2014 hän pelasi Phoenixissa 72 ottelua, joissa teki 20 tehopistettä.


title: Rob Klinkhammer

text: 5. joulukuuta 2014 Klinkhammer kaupattiin viidennen kierroksen varausvuoron kanssa Pittsburgh Penguinsiin vaihdossa puolustaja Philip Samuelssoniin.


title: Rob Klinkhammer

text: 2. tammikuuta 2015 Pittsburgh vaihtoi Klinkhammerin ja ensimmäisen kierroksen varausvuoron Edmonton Oilersin David Perroniin. 6. tammikuuta Klinkhammer taklasi kuolleesta kulmasta Detroit Red Wingsin hyökkääjä Johan Franzénia, jonka seurauksena tämä oli loppukauden aivotärähdyksen vuoksi sivussa pelaavasta kokoonpanosta. 20. helmikuuta Klinkhammer solmi Oilersin kanssa yhden vuoden kauden 2015–2016 loppuun asti ulottuvan jatkosopimuksen. Kaudella 2014–2015 hän teki viisi maalia ja neljä syöttöpistettä pelattuaan yhteensä 69 ottelussa Coyotesin, Penguinsin ja Oilersin paidoissa.


title: A Dictionary of First Names

text: A Dictionary of First Names on englanninkielisten etunimien lähdeteos nimistöntutkimuksen alalta. Sen on julkaissut Oxford University Press. Ensimmäinen painos julkaistiin vuonna 1990 ja toinen vuonna 2006.


title: A Dictionary of First Names

text: Toinen versio sisältää yli 6 000 nimeä. Oxford Paperback Reference julkaisi tiivistetyn version "A Concise Dictionary of First Names" vuonna 1992. Maksaville asiakkaille löytyy verkkoversio osoitteessa oxfordreference.com.


title: A Dictionary of First Names

text: Vuonna 1988 samat tekijät julkaisivat sukunimiä sisältävän "A Dictionary of Surnames."


title: Mike Brown (jääkiekkoilija, 1985)

text:
Michael S. Brown (s. 24. kesäkuuta 1985 Northbook, Illinois, Yhdysvallat) on yhdysvaltalainen jääkiekkoilija, joka pelaa NHL-joukkue Montreal Canadiensissa.
Brownista tuli toinen Mike Brown -niminen Vancouver Canucksissa pelannut hänen liityttyään organisaatioon kaudella 2005-2006. Hän kuitenkin pelasi farmiseura Manitoba Moosessa. Hän teki 73 pelissä 15 pistettä.


title: Mike Brown (jääkiekkoilija, 1985)

text: Brown sai kaudella 2007-2008 ensimmäisen kutsunsa ylös NHL:ään, kun hän pelasi Canucksissa 19 peliä. Hän teki ensimmäisen NHL-maalinsa 2. joulukuuta 2007 Minnesota Wildia vastaan kolmannessa pelissään. 7. helmikuuta 2008 hänet lähetettiin takaisin Mooseen.


title: Mike Brown (jääkiekkoilija, 1985)

text: 2. helmikuuta 2009 Brown kaupattiin Anaheim Ducksiin vastineeksi Nathan MacIveristä.


title: Mike Brown (jääkiekkoilija, 1985)

text: Kaudella 2009-2010 Brown pelasi uransa korkeaimmat 75 ottelua, joissa teki kuusi maalia ja keräsi 106 jäähyminuuttia. 26. kesäkuuta 2010 Anaheim kauppasi Brownin Toronto Maple Leafsiin viidennen kierroksen varausvuorosta.


title: Mike Brown (jääkiekkoilija, 1985)

text: 2. helmikuuta 2011 Brown teki kolmivuotisen jatkosopimuksen Maple Leafsin kanssa.


title: Mike Brown (jääkiekkoilija, 1985)

text: Kauden 2012-2013 aikana 4. maaliskuuta 2013 Brown kaupattiin Edmonton Oilersiin, joka antoi vastineeksi neljännen kerroksen varausvuoron.


title: Mike Brown (jääkiekkoilija, 1985)

text: 21. lokakuuta 2013 Oilers vaihtoi Brownin San Jose Sharksiin neljännen kierroksen varausta vastaan.


title: Big Girls Cry

text: "Big Girls Cry" on australialaisen laulajan Sian 25. kesäkuuta 2014 julkaisema single. Kappale on kolmas julkaistu single hänen kuudennelta studioalbumiltaan "1000 Forms of Fear".


title: Eye of the Needle (kappale)

text: "Eye of the Needle" on australialaisen laulajan Sian 2. kesäkuuta 2014 julkaistu single. Kappale on toinen single hänen 4. heinäkuuta julkaistulta albumiltaan "1000 Forms of Fear".


title: 1000 Forms of Fear

text: 1000 Forms of Fear on australialaisen laulajan Sian kuudes studioalbumi. Se julkaistiin 4. heinäkuuta 2014. Albumilta julkaistiin neljä singleä: ”Chandelier”, ”Eye of the Needle”, ”Big Girls Cry” ja ”Elastic Heart”. Albumi vietti 53 viikkoa Suomen virallisella listalla, sen parhaan sijoituksen ollessa 9.


title: Revontuli-mallisto

text: Revontuli-mallisto oli Suomen Trikoon vaatemallisto 1960-luvulla. Se oli aikansa huippumuotia, jolle tunnusomaista oli värikkäät kuosit ja pelkistetyt linjat.


title: Revontuli-mallisto

text: Suomen Trikoo halusi 1960-luvulla nostaa tehtaan profiilia ja panostaa vientiin. Tehtaan silloinen johtaja Waldemar Jensen soitti Lenita Airistolle tammikuussa 1966 ja pyysi häneltä apua. Airistolla oli kokemusta viennistä muun muassa Yhdysvaltoihin. Airisto valitsi tiimiinsä tamperelaiset muotisuunnittelija Anna-Liisa Niemisen sekä tekstiilitaitelija Nana Sunin. Kolmikko alkoi kehitellä mallistoa Airiston kehittämän konseptin mukaiseksi. Mallistoa markkinoitiin Lapin eksotiikalla sekä näyttävillä muotikuvilla. Revontuli-mallisto oli tuotannossa vain kolme vuotta. Kolmikko purki sopimuksen Suomen Trikoon kanssa, jolle malliston pienet tuotantoerät eivät olleet yhtä tärkeitä kuin Neuvostoliittoon tuotetut suuret vaatemäärät.


title: Arvaa kuka tulee päivälliselle

text: Arvaa kuka tulee päivälliselle on yhdysvaltalainen elokuva vuodelta 1967. Se kertoo liberaaleiksi itseään luulleiden vanhempien tyttärestä, joka tuo loman jälkeen näytille uuden poikaystävänsä: afroamerikkalaisen lääkärin John Prestigen. Myös Johnin vanhempien on vaikeaa hyväksyä parin seurustelua.


title: Annabel Scholey

text: Annabel Scholey (s. 1984) on englantilainen näyttelijä, joka tunnetaan parhaiten BBC:n draamasarjasta "Being Human", jossa hän esiintyi vuonna 2009. Scholeyn ensimmäinen elokuvarooli on pääosa vuonna 2014 ensi-iltaan tulleessa brittiläisessä musikaalielokuvassa "Walking on Sunshine".


title: Katy Brand

text: Katherine Frances ”Katy” Brand (s. 13. tammikuuta 1979) on englantilainen näyttelijä ja koomikko. Hänet tunnetaan muun muassa omasta komediasarjastaan "Katy Brand's Big Ass Show", jota tehtiin kolme tuotantokautta vuosina 2007–2009. Brandin tunnetuimmat elokuvaroolit ovat olleet fantasiaelokuvassa "Nanny McPhee ja suuri pamaus" (2010) ja musikaalielokuvassa "Walking on Sunshine" (2014).


title: Katy Brand

text: Brand asui ensimmäiset vuotensa Oxfordissa, kunnes perhe muutti Amershamiin Buckinghamshiressä hänen ollessaan noin kahdeksan. 13-vuotiaana Brand tuli uskoon viettäessään kesälomaa kristittyjen ystäviensä kanssa, minkä seurauksena hän aloitti aikanaan teologian opinnot Oxfordin yliopistossa. Brandin usko kuitenkin hiipui ja suurimman osan ajastaan Oxfordissa hän vietti teatterin parissa. Valmistuttuaan hän teki ensin töitä televisiossa tuotantopuolella, kunnes alkoi vuonna 2004 esittää stand upia. Vuonna 2007 hän sai oman televisiosarjansa ITV:llä. Hänet palkittiin British Comedy Awards -gaalassa vuoden parhaana naispuolisena koomikkotulokkaana 2008.


title: Hyvästi ennen aamua

text: Hyvästi ennen aamua on suomalainen draamaelokuva vuodelta 1989. Sen käsikirjoitti, tuotti ja ohjasi Jorma Kalliokoski, jonka ainoaksi ohjaustyöksi elokuva on jäänyt.


title: Hyvästi ennen aamua

text: Elokuva kertoo ikääntyvästä ja alkoholisoituneesta rockmuusikosta (Jarkko Rantanen), joka asuu tyttärensä (Anna Haaranen) luona ja haaveilee paluusta esiintymislavoille. Katso-lehden Antti Lindqvist kiteytti vähätapahtumaisena pitämänsä elokuvan juonen otsikoksi ”Juoppo laulaja raiskasi tyttärensä”.


title: Hyvästi ennen aamua

text: Reijo Hirvelän elokuvaan tekemä musiikki julkaistiin albumina.


title: Hyvästi ennen aamua

text: "Hyvästi ennen aamua" sai enimmäkseen kriittisiä arvioita tuotannollisesta epätasaisuudestaan ja sosiaalipornoa muistuttavasta käsittelytavastaan. Joidenkin kriitikoiden mielestä elokuva nosti kyllä tärkeitä teemoja esiin, muttei juuri pohtinut niitä.


title: Hyvästi ennen aamua

text: Elokuva sai teatterikierroksella kolmella kopiollaan yhteensä 1 002 katsojaa, mikä oli yhdeksänneksi suurin määrä vuoden 15:stä kotimaisesta ensi-iltaelokuvasta. "Hyvästi ennen aamua" on esitetty televisiossa MTV:n ohjelmistossa tammikuussa 1991. Sitä ei ole julkaistu videotallenteena.


title: Pikmin 2

text: Pikmin 2 on Nintendon kehittämä ja julkaisema reaaliaikainen strategiapeli, joka julkaistiin alun perin vuonna 2004 Nintendo GameCubelle. Peli on jatkoa vuonna 2001 ilmestyneelle "Pikminille". Vuonna 2009 peli julkaistiin Wiille osana New Play Control! -sarjaa.


title: Pikmin 2

text: Pelille julkaistiin kesällä 2013 Wii U:lle jatko-osa, "Pikmin 3".


title: Pikmin 2

text: "Pikmin 2" sai positiivisen vastaanoton. Pelillä on Metacriticin sivuilla 90 % keskiarvo ja GameRankingsin sivuilla 89,44 % keskiarvo. IGN sanoi pelin olevan "erittäin nautittava alusta loppuun" ja antoi arvosanaksi 9,3/10. Eurogamer puolestaan antoi pelille arvosanaksi 9/10 ja GameSpot 9,2/10.


title: Okazaki

text: Okazaki () on kaupunki Aichin prefektuurissa Chūbun alueella Honshūn saarella Japanissa. Se sijaitsee sisämaassa prefektuurin keski- ja eteläosissa Nagoyan kaakkoispuolella. Kaupungissa on 379 426 asukasta (vuonna 2014), ja sen pinta-ala on 387,24 neliökilometriä. Okazaki on valittu yhdeksi Japanin ydinkaupungeista.


title: Okazaki

text: Vuonna 1524 Matsudaira-klaani siirsi hallintonsa Okazakin linnaan, ja paikkakunta alkoi kukoistaa linnakaupunkina. Edo-kaudella se oli yksi Tokion ja Osakan toisiinsa liittäneen vilkkaan Tōkaidō-tien postiasemista ("shukuba"). Japanin kuntalaitoksen perustamisen yhteydessä vuonna 1889 Okazakista tehtiin kauppala, ja kaupunkioikeudet se sai vuonna 1916.


title: New Play Control!

text: New Play Control!, tunnetaan myös nimellä Play on Wii Selection on Nintendon julkaisema sarja GameCube -pelejä, jotka on julkaistu Wiille. Pelejä ollaan hieman paranneltu, mm. grafiikoita on uudistettu ja ohjaimia muunneltu Wiin ohjaimiin sopiviksi.


title: Arukülan rautatieseisake

text: Arukülan rautatieseisake (viroksi "Aruküla raudteepeatus", aikatauluissa "Aruküla") on rautatieseisake Viron rataverkkoon kuuluvalla Tallinna–Narva-radalla.


title: Arukülan rautatieseisake

text: Arukülan seisakkeen ja Tallinnan Baltian rautatieaseman välistä liikennettä hoitaa sähköjunilla Eesti Liinirongid eli Elron.


title: B. J. Novak

text: Benjamin Joseph Manaly "B. J." Novak (s. 31. heinäkuuta 1979 Newton, Massachusetts) on yhdysvaltalainen näyttelijä, käsikirjoittaja ja tuottaja. Hänet tunnetaan parhaiten roolistaan Ryan Howardina televisiosarja "Konttorin" yhdysvaltalaisessa versiossa. Hän toimi myös yhtenä sarjan käsikirjoittajista sekä vastaavista tuottajista.


title: B. J. Novak

text: Valkokankaalla Novak on nähty useissa eri elokuvissa pienemmissä rooleissa. Hän on näytellyt muun muassa elokuvissa "Kunniattomat paskiaiset" (2009), "Diktaattori" (2012), "Saving Mr. Banks" (2013) ja "The Founder" (2016).


title: Christopher Mintz-Plasse

text: Christopher Charles Mintz-Plasse (s. 20. kesäkuuta 1989 Los Angeles, Kalifornia) on yhdysvaltalainen näyttelijä. Hänet tunnetaan parhaiten roolistaan komediaelokuvassa "Superbad".


title: Christopher Mintz-Plasse

text: Mintz-Plasse on näytellyt urallaan myös useissa muissa pienemmissä elokuvarooleissa, muun muassa elokuvissa "Kick-Ass", "Pitch Perfect" sekä "Naapurit". Lisäksi hän on toiminut ääninäyttelijänä.


title: Sisärengas

text: Sisärengas ("The Big Chill") on yhdysvaltalainen draamakomedia vuodelta 1983. Sen on ohjannut Lawrence Kasdan ja pääosia näyttelevät Tom Berenger, Glenn Close, Jeff Goldblum, William Hurt, Kevin Kline, Mary Kay Place, Meg Tilly ja JoBeth Williams. Elokuva kertoo sodanjälkeisiä suuria ikäluokkia edustavista miehistä ja naisista, vanhoista opiskelutovereista, jotka kokoontuvat itsemurhan tehneen ystävänsä hautajaisiin, tapaavat näin ensi kertaa toisensa 15 vuoden jälkeen ja viettävät viikonlopun kahden heistä omistamassa huvilassa.


title: Sisärengas

text: "Sisärengas" kuvattiin kokonaan aidoissa ympäristöissä Etelä-Carolinan osavaltion Beaufortissa. Elokuvan musiikki koostuu 1960–1970-lukujen rockhiteistä, kuten The Bandin ”The Weight”, The Rolling Stonesin ”You Can’t Always Get What You Want”, Marvin Gayen ”I Heard It Through the Grapevine” ja Procol Harumin ”A Whiter Shade of Pale”.


title: Sisärengas

text: Harold Cooper (Kevin Kline) ja hänen vaimonsa Sarah (Glenn Close) saavat kuulla heidän yhteisen ystävänsä Alexin tehneen itsemurhan heidän loma-asunnollaan Etelä-Carolinassa, jonka he olivat antaneet Alexin käyttöön.


title: Sisärengas

text: He järjestävät paikkakunnalle nopeasti hautajaiset, joihin saapuu heidän vanhoja ystäviään Michiganin yliopiston ajoilta. Samistä (Tom Berenger) on tullut kuuluisa televisionäyttelijä Los Angelesissa. Meg (Mary Kay Place) on lapsesta haaveileva lakinainen Atlantasta. Seksinnälkäinen Michael (Jeff Goldblum) kirjoittaa juttuja People-aikakauslehteen, Vietnamin sodan veteraani Nick (William Hurt) kärsii impotenssista, Karen (JoBeth Williams) on menestyvän mainosmiehen Richardin (Don Galloway) onneton vaimo. Ulkopuolisia seurueessa ovat Richard sekä itsemurhan tehneen Alexin nuori tyttöystävä Chloe (Meg Tilly), jotka useimmat tapaavat nyt ensimmäistä kertaa. Kaikki muut tuntevat toisensa yliopistoajoilta.


title: Sisärengas

text: Hautajaisten jälkeen seurue kokoontuu viettämään viikonloppua Haroldin ja Sarah’n kesähuvilaan ja käyvät siellä keskusteluin läpi omaa ja toistensa elämäntilannetta isommissa ryhmissä ja kaksittain. Parikin miehistä tarjoaa apuaan lasta kaipaavalle Megille, ja Nick ihastuu Chloeen ja päättää jäädä tämän kanssa huvilaan vielä muutamaksi päiväksi. Loppukohtauksessa koko seurue vitsailee päättäneensä jäädä taloon ikiajoiksi.


title: Sisärengas

text: Elokuvaan kuvattiin myös kohtauksia Alexin elämästä ennen hänen itsemurhaansa. Georgian Atlantassa kuvatuissa kohtauksissa Alexia näytteli Kevin Costner, mutta materiaali jätettiin elokuvasta pois.


title: Sisärengas

text: "Sisärengas" sai yleisön palkinnon Toronton kansainvälisillä elokuvajuhlilla sekä Writers Guild of America -palkinnon käsikirjoituksestaan. Elokuva oli ehdolla parhaan elokuvan ja parhaan alkuperäiskäsikirjoituksen Oscar-palkinnon saajaksi. Lisäksi Glenn Close oli Oscar-ehdokkaana parhaasta naissivuosasta. Britanniassa elokuvan käsikirjoitus oli ehdolla Bafta-palkinnon saajaksi, ja Golden Globe -kilpailussa "Sisärengas" oli ehdolla sekä parhaan elokuvan että parhaan käsikirjoituksen sarjoissa.


title: Sisärengas

text: "Sisärenkaan" on sanottu antaneen paljon vaikutteita 1980-luvun lopun suosittuun televisiosarjaan "Kolkyt ja risat".


title: Sisärengas

text: "The New York Timesin" kriitikot valitsivat "Sisärenkaan" vuonna 2004 yhdeksi kaikkien aikojen tuhannesta parhaasta elokuvasta maailmassa. Ensi-ilta-arviossaan maaliskuussa 1984 "Helsingin Sanomien" Helena Ylänen sanoi elokuvan olevan hyvää työtä: ”Se on eheä, humaani ja huumorintajuinen. Sen ihmiskuvat ovat osuvia ja tekijän lähestymistapa miellyttävän pidättyväinen”.


title: The Daily Mail / Staircase

text: "The Dailymail / Staircase" on englantilaisen taiderock-yhtyeen Radioheadin single, joka julkaistiin 19. joulukuuta 2011. Kappaleet äänitettiin "" -sessioiden yhteydessä ja julkaistiin yhtyeen uuden albumin sivuilla WAV ja MP3 formaatteina.


title: The Daily Mail / Staircase

text: BBC Radio 1:n haastattelussa yhtyeen kitaristi Ed O'Brien kertoi, että "The Daily Mail" "on pyörinyt jaloissa ainakin kuusi vuotta". Kun yhtye päätti esittää kappaleen "Live From the Basement" -sessioiden yhteydessä, lopullinen sävellys "rakentui yhdessä viikossa", sisältäen yhtyeen jäsenen Jonny Greenwoodin säveltämän puhallinsektion. BBC Radio 6 Music:n haastattelussa O'Brien selitti, että "Staircase" -kappaletta oli työstetty ennen yhtyeen kahdeksannen albumin "The King of Limbs":n äänittämistä, mutta se ei ollut edennyt demoa pidemmälle ennen uuden albumin julkaisemista.


title: Robert Paredes

text: Robert Paredes (10. helmikuuta 1948 San Diego, Kalifornia – 20. elokuuta 2005 Coralville, Iowa) oli yhdysvaltalainen säveltäjä, puhallinsoittaja ja kuvataiteilija. Hän aloitti sävellysopintonsa San Diegon osavaltionyliopistossa David Ward-Steinmanin johdolla. Myöhemmin hän opiskeli useita aineita Iowan yliopistossa, josta hän sai "Master of Arts" -arvon vuonna 1989 ja filosofian tohtorin arvon 1990. Iowassa Paredes sai muun muassa elektronisen musiikin opetusta Kenneth Gaburolta.


title: Robert Paredes

text: Paredes esiintyi huilistina, klarinetistina ja saksofonistina. Hän esitti puhaltimilla taidemusiikkia, jazzia ja lisäksi muun muassa klezmertyylistä musiikkia. Hänen soittoaan kuullaan useilla levytyksillä. Myös Paredesin kuvataidetta esiteltiin näyttelyissä Yhdysvalloissa. Hän kirjoitti muun muassa esseitä.


title: Robert Paredes

text: Paredes opetti Iowan yliopistossa sävellystä, jazzimprovisaatiota ja transkriptointia. Hän myös johti siellä elektronisen musiikin studiota. Hänen sävellystensä joukossa on muun muassa elektroakustisia teoksia.


title: Robert Paredes

text: Paredesilla oli taiteilijaresidenssejä Yhdysvalloissa, Australiassa ja Brasiliassa. Viimeisen sävellyksensä hän sävelsi uruille ("Fleeting Ecologies in an Ontology of Halting"). Hän kuoli syöpään 2005.


title: Sivaji (elokuva)

text: Sivaji (joskus myös "Sivaji: The Boss") on vuonna 2007 ilmestynyt intialainen, tamilinkielinen elokuva, jonka on ohjannut Shankar. Elokuvan pääosaa esittää Rajinikanth ja musiikin siihen on säveltänyt A. R. Rahman. Elokuva kertoo Sivaji-nimisen miehen taistelusta Intian korruptiota ja mustaa pörssiä vastaan.


title: Sivaji (elokuva)

text: "Sivaji" sai Kansallisen elokuvapalkinnon vuoden parhaista erikoistehosteista.


title: Sivaji (elokuva)

text: Vuonna 2012 elokuva julkaistiin uudelleen 3D-formaatissa.


title: Sivaji

text: Sivaji tai Shivaji voi tarkoittaa ainakin seuraavia asioita:


title: Suolajärvi (Kouvola)

text: Suolajärvi on 5,5 neliökilometrin suuruinen järvi Kouvolassa, Kymijoen vesistön Mäntyharjun reitissä. Se muodostaa yhdessä Niskajärven ja Siikajärven kanssa järvikokonaisuuden, jonka vedenpinnat ovat samalla korkeudella. Se laskee useiden salmien kautta etelään Verlaan, jossa on KSS Energian voimalaitos (kaksi voimalaitosyksikköä rakennettu 1954 ja 1994).


title: Suolajärvi (Kouvola)

text: Suolajärvi on kirkasvetinen, vähähumuksinen ja vedenlaadultaan pääosin lähes luonnontilainen. Vedenlaatu on luokiteltu erinomaiseksi.


title: Tetraetyyliortosilikaatti

text: Tetraetyyliortosilikaatti eli tetraetyylisilikaatti tai tetraetoksisilaani (CHSiO) on piihapon ja etanolin muodostama epäorgaaninen esteri. Yhdistettä käytetään polymeeriteollisuudessa silikonien valmistamiseen, pinoitteissa, piidioksidin valmistamiseen ja orgaanisissa synteeseissä.


title: Tetraetyyliortosilikaatti

text: Huoneenlämpötilassa tetraetyyliortosilikaatti on väritöntä makehahkolta tuoksuvaa nestettä. Yhdiste liukenee hyvin orgaanisiin liuottimiin kuten etanoliin ja dietyylieetteriin. Tetraetyyliortosilikaatti reagoi veden kanssa hitaasti hydrolysoituen etanoliksi ja piihapoksi, josta kuumennettaessa muodostuu piidioksidia. Hydrolyysin välituotteena muodostuu yhdisteitä, joissa osa etoksiryhmistä on korvautunut hydroksyyliryhmillä. Aineen hydrolyysiä katalysoivat sekä hapot että emäkset.


title: Tetraetyyliortosilikaatti

text: Tetraetyyliortosilikaattia valmistetaan piitetrakloridin ja etanolin välisellä reaktiolla. Ensimmäisen kerran yhdistettä valmisti näin Von Ebelman vuonna 1846. Toinen tapa valmistaa yhdistettä on alkuainepiin ja etanolin välinen reaktio, jota katalysoivat eräät siirtymämetallit kuten rauta. Reaktioissa muodostuva tuote puhdistetaan tislaamalla.


title: Tetraetyyliortosilikaatti

text: Tetraetyyliortosilikaattia käytetään valmistettaessa silikoneja, joita käytetään muun muassa säänkestävissä ja kuumuutta kestävissä sementeissä, laasteissa, maaleissa ja lakoissa. Muita käyttökohteita ovat opalilasin valmistus, aerogeelin valmistus, erittäin puhtaan piidioksidin valmistus CVD-menetelmällä puolijohdeteollisuutta varten ja metallien pinnoitus korroosionkestävyyden parantamiseksi.


title: Molly Brant

text: Molly Brant (noin 1736 – 16. huhtikuuta 1796), tunnettu myös nimillä Mary Brant, Konwatsi'tsiaienni ja Degonwadonti, oli vaikutusvaltainen mohawk-nainen Amerikan vallankumouksen aikakaudella. Hän tuli tunnetuksi myös Sir William Johnsonin puolisona.


title: Molly Brant

text: Yhdysvaltain itsenäisyyssodassa Molly Brant taisteli lojalistien puolella siirtokuntia vastaan. Vuonna 1986 hän sai oman postimerkin tunnustuksena vaikuttavasta työstään Pohjois-Amerikan siirtomaahistoriassa. Vuonna 1989 Kanadan anglikaanikirkko lisäsi hänen nimensä vuosittaisiin juhlapäiviin.


title: Molly Brant

text: Molly Brantin varhaisista vuosista on melko niukasti tietoa. Hänen alkuperäinen ristimänimensä oli todennäköisesti Mary, joka sai puhuttelumuodon "Molly". Hän syntyi vuonna 1735 tai 1736 joko mohawkien Canajoharien kylässä New Yorkin provinssin pohjoisosassa tai lännempänä Ohiolaaksossa. Hänen mohawkinkieliset nimensä olivat "Konwatsi'tsiaienni" (Joku ojentaa hänelle kukan) ja "Degonwadonti" (kaksi yhtä vastaan). Ensimmäinen nimistä oli todennäköisesti syntymänimi, jälkimmäinen puolestaan annettu tytön vartuttua naiseksi. Molly itse kertoi, että oli syntynyt vuonna 1736, mutta häneen sopivaa kastetodistusta ei ole löytynyt tuon vuoden ajalta. Sen sijaan on jäljitetty todistus, jonka mukaan Margaretiksi ja Cannasswareksi nimetty pariskunta sai huhtikuussa 1735 tytön, joka ristittiin Maryksi.


title: Molly Brant

text: Joidenkin lähteiden mukaan Mollyn vanhemmat olivat rikkoneet irokeesien klaanijärjestelmän sääntöjä, ja joutuneet muuttamaan Ohioon, jossa Molly vietti lapsuutensa intiaanien ja uudisasukkaiden kulttuurien sekoittuessa toisiinsa. Vuonna 1743 Molly sai pikkuveljen "Thayennedanagean", jonka isä kuoli pian pojan syntymän jälkeen. Lasten äiti Margaret palasi kotikyläänsä Canajoharieen ja avioitui mohawkien klaanipäällikkö Brant "Kanagaradunkwan" kanssa vuonna 1753. Näin Molly ja hänen veljensä tai velipuolensa Joseph Brant saivat sukunimensä. Isäpuoleltaan omaksumiensa eurooppalaisten tapojen ja lähetyskoulun turvin Molly oppi puhumaan ja kirjoittamaan englantia.


title: Molly Brant

text: Molly Brant oli nuoresta pitäen kiinnostunut politiikasta. Hänen poliittinen uransa alkoi jo hänen ollessaan noin 18-vuotias. 1754–1755 hän pääsi matkustamaan Philadelphiaan mohawkien vanheimpainneuvoston mukana. Käsiteltävinä olleet siirtolaisten maanpetoksia koskevat asiat toimivat hänelle koulutuksena irokeesiperinteeseen, jossa naisten valta (matroonat) oli suuri. Naiset eivät ainoastaan valinneet päälliköitä, vaan heillä oli myös taloudellista valtaa ja he hallitsivat maatalousmaiden käyttöä. Halutessaan heidän oli helppo omaksua poliittinen rooli.


title: Molly Brant

text:
1750-luvun aikana Molly muutti sir William Johnsonin kartanoon. Hänellä oli uskallusta poiketa irokeesien perinteistä ja astua maailmaan, jossa vieras kulttuuri hallitsi. Molly saattoi ottaa taloudenhoitajan paikan vuonna 1753 kuolleelta Caroline Hendrickiltä, joka asui kartanossa ja oli tehnyt Johnsonille kolme lasta. Johnsonin pitkäaikaisena (1739–1759} puolisona tunnettiin vielä tuolloin saksalaissyntyinen Catherine Weisenberg, jolla oli niin ikään kolme lasta Johnsonin kanssa. Weisenbergin kuollessa 1759 Molly siirtyi hänen paikalleen Johnsonin avovaimoksi, vaikka hänet esiteltiin vieraille lähinnä kartanon taloudenhoitajana. Syyskuussa 1759 Molly synnytti ensimmäisen lapsensa Peter Johnsonin. Tämän jälkeen pariskunta sai vielä seitsemän lasta. Newyorkilaisten suhtautuminen Mollyyn muuttui suopeammaksi, ja myöhemmin ihmiset tunnustivat hänet yleisesti "ruskeaksi lady Johnsoniksi".
Vaikka Molly oli tyytyväinen siirtomaa-ajan yhteiskuntaan, piti hän samalla yllä hyviä suhteita mohawkeihin, eikä unohtanut juuriaan. Myös irokeesiliiton läntisimmät kansat kuten senecat alkoivat arvostaa Mollyä ja nähdä hänet liittokunnan johtavana matroonana. Hänen uutteraa työtään irokeesien ja brittien yhteisen tulevaisuuden rakentamiseksi ihailtiin ja monet irokeesien johtajat käyttivät häntä asianajajanaan.


title: Molly Brant

text: Molly joutui elämään kahdessa eri maailmassa oman ja eurooppalaisen kulttuurin välillä. Johnsonin maatilan taloudenhoitajan työn ohella hän vastasi palvelijoista ja orjatyövoimasta. Johnsonin voimien alkaessa ehtyä 1770-luvun alussa Molly kuljetti miestään monilla terveyslähteillä ja hoiti tätä erilaisilla luonnonlääkkeillä. Samalla Molly nousi yhä huomattavampaan asemaan Johnsonin kartanossa. Hän huolehti Johnson Hallin kymmenistä tärkeistä tilaisuuksista jossa vieraat, niin intiaanit kuin valkoiset, kokoontuivat neuvottelemaan merkittävistä poliittisista ja maiden myyntiin liittyvistä ratkaisuista irokeesien liittokunnan ja Englannin siirtokuntien välillä.


title: Molly Brant

text: Sir William Johnson kuoltua Molly lapsineen siirtyi asumaan Canajoharien mohawk-kylän takana olevaan taloon. Kartano jäi Johnsonin ja hänen ensimmäisen vaimonsa pojalle John Johnsonille. Perintönä mieheltään Molly sai jonkun verran rahaa, jonka turvin hän piti yllä pientä kauppaa. Joidenkin lähteiden mukaan Molly myi rommia lisätäkseen tulojaan. Vaikka Johnson oli määrännyt vaimolleen testamentissaan 1 200 puntaa, tämä ei välttämättä saanut rahoista kuin pienen osan.


title: Molly Brant

text: Mollyn yrittäessä järjestää irokeesiliiton asioita kuntoon hänen veljensä Joseph Brant matkusti Englantiin tapaamaan kuningas Yrjö III:a. Palattuaan takaisin Joseph pyrki saamaan kaikki irokeesit Englannin puolelle siirtokuntia vastaan. Kongressi lähetti samoihin aikoihin irokeesiliitolle viestin, jossa se pyysi liiton jäsenkansoja pysymään puolueettomina. Vaikka suurin osa irokeeseista oli aluksi valmis taipumaan vaatimukseen, niin Brantien vankkumaton brittimielisyys vaikutti irokeesien klaanien ja sukujen tekemiin päätöksiin.


title: Molly Brant

text: Kun Amerikan vallankumous alkoi, irokeesit sotivat kahdella puolella rintamaa. Molly tuki Englannin kruunulle uskollisia lojalisteja ja hankki näille ruokaa ja tarvikkeita. Neljä irokeesiliiton kansakuntaa soti brittien riveissä siirtokuntien patriootteja vastaan. Vallankumouksen aikana elokuussa 1777 irokeesiliiton oneidat, jotka tukivat Yhdysvaltoja, tunkeutuivat keskellä yötä Mollyn asuntoon ja ryöstivät kaiken irtaimiston. Molly pakeni lastensa ja palvelijoidensa kanssa Onondagaan (lähellä nykyistä Syracusea), joka oli irokeesien kansakuntien yhteinen neuvottelupaikka.


title: Molly Brant

text: Mollyn merkittävin teko tapahtui onondagassa hyvin pian hänen saapumisensa jälkeen. Irokeesien heimoneuvoston kokoontuessa vuosittaiseen neuvotteluunsa pohtimaan liittokuntansa syvää kriisiä, Molly puhui Englannin kruunun puolesta. Johtava sotapäällikkö halusi vetää kansansa pois brittien puolelta. Paikalla olleen intiaaniasiamies Daniel Clausin mukaan Molly kritisoi voimakkaasti päällikön puhetta ja muistutti miten britit olivat tukeneet irokeeseja aiempina vuosina. Heimoneuvosto kunnioitti Mollyn ja hänen entisen miehensä vaikutusvaltaa ja päätti yksimielisesti elää ja kuolla Englannin kuninkaan uskollisina liittolaisena.


title: Molly Brant

text: Syksyllä 1777 britit kutsuivat Mollyn Fort Niagaraan, joka oli lojalistien päätukikohta New Yorkissa itsenäisyystaistelujen aikana. Molly työskenteli linnakkeessa diplomaatin ja valtionaisen tehtävissä ja varmisti irokeesiliiton uskollisuuden Englannin kruunulle. Brittikomentajat tiesivät, "että yksi sana Mollyltä riittää pitämään irokeesit brittien puolella paremmin kuin yhdenkään valkoisen miehen pitkät puheet.".